
ACTA 


COMMENTARIUM OFFICIALE 


ACTA PII PP. X 


EPISTOLAE 
I. 


DILECTO FILIO IOSEPHO BALLERINI, ADLECTO INTER ANTISTITES DOM. PONT., 
OB OPERA APOLOGETICA SUMMO PONTIFICI OBLATA. 


Dilecte fili, salutem et apostolicam benedictionem. — Inter viros 
ingenio litterisque praestantes e Clero Italiae iure tu quidem numera- 
ris; qui iampridem in praesidium ac tutelam cum sanae philosphiae, tum 
doctrinarum Fidei multam operam, eamque utilissimam, conferre soles. 
Hac te dignum opinione ii tui comprobant libri, quos pro natura tem- 
porum edidisti, vel ut Socialismi insanias convinceres, vel ut matrimonii 
stabilitatem defenderes, vel maxime ut errores perniciosissimos Moder- 
nismi refutares. Qua in re magnae est opportunitatis duplex illud opus: 
alterum, quo eos refellis qui, contra principium rationis colligentis ex 
effectis causas, negant ex universitate rerum argumentando certe confici, 
Deum esse; alterum, quo brevem doctrinae catholicae defensionem com- 
plexus es in usum studiosae iuventutis. Iam vero non minus opportu- 
num modo accessit his volumen, a te Nobis, ut reliqua, pie exhibitum, 
in quo simul absurdam inanitatem errorum horum, simul firmissima 
catholicae fidei fundamenta demonstras. Nos itaque et gratias tibi pro 
tuae pietatis officiis agimus, et fructibus sollertiae tuae gratulamur, et 
te hortamur magnopere, ne tua in Clerum adolescentem promerita 
docendo scribendo augere desistas. Auspicem autem caelestium mune- 
rum, tibi, dilecte fili, apostolicam benedictionem amantissime imper- 
timus. 

Datum Romae apud S. Petrum, die x1v Februarii cox, Pontificatus 
Nostri, anno septimo. 

PIUS PP. X. 

II. 


VENERABILIBUS FRATRIBUS ARCHIEPISCOPIS ET EPISCOPIS REIPUBLICAE MEXI- 
CANAE, UT, OCCASIONE SOLEMNIUM SAECULARIUM INSTITUTAE REIPUBLICAE, 
CHRISTIANUM SPIRITUM POPULI EXCITARE STUDEANT. 


Venerabiles Fratres, salutem et apostolicam benedictionem. — Per 
solemnia saecularia quae mox istic agentur ob memoriam institutae rei- 
publicae, vestrum esse consilium accepimus celebres supplicationes indi- 
cere, quibus et debitae Deo omnipotenti grates persolvantur ob collata 
usque adhuc civitati beneficia, et divina in posterum benignitas implo- 
retur. Optimum sane consilium, planeque dignum vestro vel studio divinae 
gloriae, vel amore erga communem patriam: quod Nos videlicet non 
possumus quin laudemus vehementer et probemus. Sed, quum vos illud 
exsequemini, nolumus praetermittatis occasionem, quae se vobis dabit 
praeclara ad excitandos vestrorum populorum christianos spiritus. — 
Etenim bonorum omnium caput, quorum gens Mexicana, divino munere, 
compos est, in christiana fide sapientiaque consistit: quae, quum viam 
muniat homini ad salutem sempiternam, tum ad civilem ipsam prospe- 
ritatem, quod ipsa eloquitur historia, affert momenta maxima. Hanc 
vestrates, traditam sibi a maioribus hereditatem, ut incorruptam ser- 
vent, vobis nimirum est, uti debet esse, curae. Servabunt autem eo dili- 
gentius, quo magis cognitam habuerint. Itaque velimus, non solum ut 
per istas ferias sacrae ubique habeantur conciones de praeceptis insti- 
tutisque Fidei, sed etiam ut perpetua quaedam constituantur Opera, per 
quae christianae consulatur institutioni populi, praecipueque iuventutis. 
Equidem in causa tanta non vos defuturos vestris partibus, pro certo 
habemus. Verum ante omnia curabitis, ut vestri cives summa semper 
pietate colant magnam Dei Matrem; quam quidem, potissimum in templo 
Guadalupensi, tam praesentem et benignam experiri consueverunt. Nam 
quae a Patribus Concilii plenarii Americae Latinae merito praedicatur 
« Nutrix atque educatrix populorum istorum in fide dilectissimi Filii sui » 
in ipsius patrocinio intelligant per vos Mexicani summum sibi esse prae- 
sidium ad retinendam avitam fidem. — Praeterea, quoniam satis non est 
christianam profiteri sapientiam, nisi ei professioni vita moresque con- 
gruant, opportunum fuerit in iis supplicationibus, quas estis indicturi, 
dare operam, ut, implorata piacularibus precibus divina venia de pec- 
catis populi, solemnis quaedam, omnium nomine, sponsio fiat, sanctis- 
simis Dei legibus obedienter obtemperandi, nominatim quod ad religio- 
sam observantiam dierum festorum attinet. Iam vero ad recte sancteque 

vivendum mirifica subsidia suppetunt christianis in augusto Euchari- 
stiae Sacramento, quo ipse fons continetur christianae vitae. De illo 
quisquis sitienter haurire solet, fieri non potest quin sensim evadat 
melior meliusque in dies ipsius Iesu Christi imaginem referat. Vos igi- 
tur, si vultis vestros et privatim et publice christianis florere virtutibus, 
eos ad frequentandam rite sacratissimam Eucharistiam hortari non ces- 
sabitis. Nec vero negligetis ea nostrorum instituta, quae beneficam Ec- 
clesiae sanctae virtutem explicant in omnes ordines civium, praesertim 
tenuiorum: quin imo vestra auctoritate instantiaque fiat, ut istic etiam 
illa exsistant ac vigeant, in primisque Opera quibus multiformis bene- 
ficientia ministratur christianae caritatis. Quo autem facilius in officio 
contineatis opifices, tutosque ab insidiis Socialismi praestetis, iis magno- 
pere auctores eritis, ut, coniungendo inter se vires, Religione auspice 
et magistra, rationibus suis ipsi consulant. Quod reliquum est, quo- 
niam mores infinita scribendi licentia et spectaculorum corruptelis depra- 
vantur maxime, vos non satis habere debetis utrumque denuntiare pericu- 
lum, sed contendere a catholicis, ut iis tantum suffragentur in utroque 
genere qui pudicitiam custodiant Religionemque observent. Ac de diariis 
et libellis, ut aiunt, periodicis, utinam omnes boni sibi suadeant, omni ope 
curandum ut scripta id genus vere catholica catholicis suppeditent: certe 
nihil est quod hodie pluris interesse putemus. — Haec Venerabiles 
Fratres, admonere vos habuimus hoc tempore: quae si vos, pro vestra 
pastoralis officii diligentia, studueritis adducere ad effectum, non ista 
civitatis Mexicanae solemnia carebunt optimis fructibus. Nos interea, 
caelestium auspicem munerum ac benevolentiae Nostrae teslem, vobis 
et universae genti Mexicanae apostolicam benedictionem peramanter 
impertimus. 

Datum Romae apud S. Petrum, die xxi Februarii mcmx, Pontificatus 
Nostri, anno septimo. 


PIUS PP. X. 

S. CONGREGATIO S. OFFIC 


(SECTIO DE INDULGENTIIS) 


Die 17 Februarii 1910. 


SSmus Dfius Noster Pius divina Providentia PP. X, in Audientia 
R. P. D. Adsessori S. Officii impertita, universis christifidelibus infra- 
scriptas preces cum versiculis et oratione in honorem S. Raphaélis Ar- 
changeli corde saltem contrito ac devote recitantibus indulgentiam tre- 
centorum dierum, defunctis quoque adplicabilem, semel in die lucrandam 
benigne in perpetuum concessit, absque ulla Brevis expeditione. Con- 
trariis quibuscumque non obstantibus. 


Aloisius Giambene, Substitutus pro Indulgentiis. 


ORAZIONE ALL’ ARCANGELO S. RAFFAELE PER GLI EMIGRANTI. 


I. - O Arcangelo S. Raffaele, che foste fedele compagno al giovinetto Tobia 
nel lungo viaggio dalla Siria alla Media scampandolo da tanti pericoli, e spe- 
cialmente da quello di morte, che incorse nel fiume Tigri, deh vi supplichiamo 
con tutto il cuore, siate guida sicura ed angelo consolatore ai nostri cari nel 
lungo viaggio che devono intraprendere per portarsi in terre straniere; Voi 
teneteli lontani da tutti i pericoli di anima e di corpo, e fate, possano giungere 
felicemente al porto desiderato. - Gloria Patri etc. 


II. - O Arcangelo S. Raffaele, che giunto nella Media prodigaste al gio- 
vanetto Tobia i pid segnalati favori portandovi voi stesso nella citta di Rages 
a riscuotere il danaro da Gabello; facendogli trovare in Sara liberata dalla 
schiaviti del demonio, una degna consorte, e ricolmandolo di beni di fortuna ; 
deh guardate, umilmente vi supplichiamo, i nostri cari che si trovano in terre 
straniere; anche con essi siate largo della vostra celeste protezione, prospe- 

rando le loro fatiche a bene delle amate nostre famiglie, e salvandoli da tante 
insidie, che verranno tese alle loro anime, affinché abbiano da conservare il 
tesoro prezioso della fede, e dietro questa conformare sempre la loro condotta. - 


Gloria Patri ete. 


III. - O Arcangelo S. Raffaele, che fedele alla vostra missione, sano e 
salvo riconduceste in Siria il giovanetto Tobia, ricolmando la sua casa di 
benefici e di grazie, e ridonando persino la vista al cieco padre, deh compite 
l’opera vostra a pro dei nostri cari emigranti. Ridonateli a suo tempo sani e 
salvi alle amate loro famiglie, e fate che il loro ritorno ci sia fonte di conso- 
lazione, di prosperita, di ogni pid eletta benedizione; e noi pure come la 
famiglia di Tobia, dopo di avervi ringraziato di tutte le sollecite vostre cure, 
con voi ci uniremo per lodare, benedire e ringraziare il Datore di ogni bene. 
E cosi sia. - Gloria Patri etc. 

y. Ora pro nobis, Archangele Raphaél. 

®. Ut digni efficiamur promissionibus Christi. 


OREMUS. 


Deus, qui beatum Raphaélem Archangelum Tobiae famulo tuo comitem 
dedisti in via: concede nobis famulis tuis, ut eiusdem semper protegamur 
custodia et muniamur auxilio. Per Christum Dominum nostrum. Amen. 

S. CONGREGATIO CONSISTORIALIS 


I. 


DE SACERDOTUM POLONORUM ADMISSIONE IN CLERUM DIOECESANUM 
STATUUM FOEDERATORUM AMER. SEPT. 


Anno proxime elapso, Episcopus Superiorensis quaesivit ab hac 
S. C. Consistoriali utrum instructio data a S. C. de Propaganda Fide 
die 25 Februarii 1896 ad Revmos Ordinarios Statuum Foederatorum 
Amer. Sept. post Constitutionem Sapienti consilio adhuc in suo vigore 
maneret necne. 

Citata instructio ita se habet « nullus sacerdos, vel ad statum eccle- 
« siasticum candidatus, ex Polonia oriundus, etiamsi ex Italia vel alia 
« dioecesi mediate migraverit, in clerum dioecesanum admittatur, nisi 
« testimoniales litteras exhibeat huius S. C. quibus de legitima disce- 
« dendi a dioecesi facultate, de immunitate a censuris, necnon de bonis 
« moribus praesentantis plane constet ». 

Propositum itaque fuit in S.C. hoc dubium solvendum, « utrum post 
« Const. Sapienti consilio adhuc vigere dicenda sit instructio S. C. de 
« Propaganda Fide diei 25 Februarii 1896 relate ad clericos polonos in 
« Status foederatos Americae Septentrionalis migraturos ». 

Re autem mature perpensa Emi PP. in generali conventu diei 9 
Decembris 1909 respondendum censuerunt: « Post Const. Sapieuti con- 
« silio standum decretis S. C. Concilii ». 

Insequenti autem die ab Emo Secretario, facta SSino Dfio rela- 
tione, Sanctitas Sua resolutionem Emorum Patrum ratam habuit et 
confirmavit. 

Decreta autem de quibus mentio fit in resolutione superius relata 
haec sunt: decretum 14 Novembris 1903 de clericis in Americam et ad 
Insulas Philippinas profecturis: decreta 20 Iulii 1898 et 24 Novembris 
1906 de clericorum et laicorum excardinatione et sacra ordinatione; 
denique decretum 22 Decembris 1905 de seminariorum alumnis. 

En ipsa decreta ex integro. 

1. - Decretum 14 Novembris 1903 de clericis in Americam et ad 
Insulas Philippinas profecturis. Vide Acta Apostolicae Sedis, t. I, p. 692. 

II. - DE CLERICORUM EXCARDINATIONE A PROPRIA DIOECESI 
ET INCARDINATIONE IN ALIA, ET DE EORUMDEM ORDINATIONE. 


A primis Ecclesiae saeculis plura Sacra Concilia decreverunt, quod 
retentius confirmavit Tridentinum cap. 8, sess. 23, de reform., neminem 
nisi a proprio Episcopo posse ordinari. Proprius autem alicuius Epi- 
scopus, iuxta ea, quae praefinivit in primis Bonifacius VIII in Sexto 
Decret. cap. Cum nullus, De tempore Ordin., « intelligitur in hoc casu Epi- 
« scopus, de cuius dioecesi est is, qui ad Ordines promoveri desiderat, 
« oriundus, seu in cuius dioecesi beneficium obtinet ecclesiasticum, seu 
« habet (licet alibi natus fuerit) domicilium in eadem ». Deinde cum 
consuetudo invaluerit, ut Episcopi familiares suos, etsi alienae dioe- 
cesis, sacris initiarent, et sancta Tridentina Synodus cap. 9, sess. 23, de 
reform. id certis sub conditionibus probaverit, obtinuit, ut tribus prio- 
ribus titulis, originis, domicilii et beneficii, quibus ius fiebat Episcopis 
aliquem ad Ordines promovendi, quartus quoque accenseretur, scilicet 
familiaritatis. Cum autem de huiusmodi titulis disceptaretur, Jnno- 
centius XII App. Litt. incipientibus Speculatores, datis die 4 Nov. 1694, 
determinavit ac constituit quo sensu et extensione iidem essent acci- 
piendi ad eum effectum, ut quis proprius fieret alicuius Episcopi sub- 
ditus, quo legitime ordinari valeret. Quae Constitutio ut suprema lex 
deinde habita est, eaque duce omnes quaestiones diremptae. — Verum 
nostris temporibus novae contentioni frequens se praebuit occasio. Plu- 
ribus enim in locis usu receptum est ut clerici, qui e sua dioecesi 
digredi et in alia sibi sedem constituere desiderarent, excardinationem 
quam vocant, id est plenam et perpetuam dimissionem a suo Ordi- 
nario peterent; eaque innixi in alia dioecesi incardinationem seu adscri- 
ptionem implorarent: qua obtenta, eo ipso ut proprii novi Episcopi 
subditi ad ulteriores Ordines suscipiendos admitterentur. Quae agendi 
ratio, ubi caute prudenterque adhibita fuit, absque querelis processit, 
sed nonnullis in locis, ubi necessaria cautio defuit, controversiis et abu- 
sibus viam saepenumero patefecit. Quapropter Emi S. C. Concilii Patres, 
rebus omnibus mature perpensis, praesenti generali decreto haec sta- 
tuenda censuerunt: 

1. Excardinationem fieri non licere nisi iustis de causis, nec effe- 
ctum undequaque sortiri, nisi incardinatione in alia dioecesi executioni 
demandata. 

2. Incardinationem faciendam esse ab Episcopo non oretenus, sed 
in scriptis, absolute et in perpetuum, id est nullis sive expressis sive 

tacitis limitationibus obnoxiam; ita ut clericus novae dioecesi prorsus 
mancipetur, praestito ad hoc iuramento ad instar illius, quod Consti- 
tutio Speculatores pro domicilio acquirendo praescribit. 

3. Ad hance incardinationem deveniri non posse, nisi prius ex legitimo 
documento constiterit alienum clericum a sua dioecesi fuisse in perpe- 
tuum dimissum, et obtenta insuper fuerint ab Episcopo dimittente, sub 
secreto, si opus sit, de eius natalibus, vita, moribus ac studiis oppor- 
tuna testimonia. 

4. Hac ratione adscriptos posse quidem ad Ordines promoveri. 
Cum tamen nemini sint cito manus imponendae, officii sui noverint 
esse Episcopi, in singulis casibus perpendere, an, omnibus attentis, cle- 
ricus adscriptus talis sit, qui tuto possit absque ulteriori experimento 
ordinari, an potius oporteat, eum diutius probari. Et meminerint, quod, 
sicut « nullus debet ordinari, qui iudicio sui Episcopi non sit utilis aut 
« necessarius suis Ecclesiis », ut in cap. 16, sess. 23, de reform., Triden- 
tinum statuit; ita pariter nullum esse adscribendum novum clericum, 
nisi pro necessitate aut commoditate dioecesis. 

5. Quo vero ad clericos diversae linguae et nationis, oportere ut 
Episcopi in iis admittendis cautius et severius procedant; ac num- 
quam eos recipiant, nisi requisiverint prius a respectivo eorum Ordi- 
nario, et obtinuerint, secretam ac favorabilem de ipsorum vita et 
moribus informationem, onerata super hoc graviter Episcoporum con- 
scientia. 

6. Denique quoad laicos, aut etiam quoad clericos, qui excardina- 
tionis beneficio uti nequeunt, vel nolunt, standum esse dispositionibus 
Constitut. Speculatores quae, nihil obstante praesenti decreto, ratae ac 
firmae semper manere debent. 

Facta autem de his omnibus relatione SSmo Domino Nostro per 
infrascriptum Cardinalem S. C. Concilii Praefectum, Sanctitas Sua reso- 
lutionem Emorum Patrum benigne adprobare et confirmare dignata est, 
contrariis quibuscumque minime obstantibus. 

Datum Romae ex aedibus S. C. Concilii, die 20 Iulii 1898. 


A. Carp. Dr Pietro, Praefectus. 
L. S. 


+ Beniaminus Archiep. Nazianzenus, Pro-Secret. 

III. - DE CLERICORUM EXCARDINATIONE ET INCARDINATIONE 
FORUMQUE SUBSEQUENTI ORDINATIONE. 


Decreto diei 20 mensis Iulii 1898, quod incipit A primis, Emi S. C. 
Concilii Patres, probante v. m. S. P. Leone XIII, circa excardinationem 
et incardinationem clericorum eorumque subsequentem ordinationem, 
haec quae sequuntur statuerunt: « 1.° Excardinationem fieri non licere 
nisi iustis de causis nec effectum undequaque sortiri, nisi incardina- 
tione » etc. 

Sed pluribus in locis mos iam pridem invaluerat ut quaedam lit- 
terae quasi excardinatoriae, seu excorporationis aut exeat nuncupatae, 
laicis quoque traderentur, eodem ferme modo ac pro clericis fieri con- 
sueverat: quibus litteris Episcopus originis laicum suae dioecesis sub- 
ditum dimittebat, et ius nativum, quo pollebat eum in clericalem statum 
adscribendi, in alium Ordinarium transferre eique cedere videbatur: et 
vicissim hic illum suscipiens eum proprium subditum sibi facere, et qua 
talem ad primam tonsuram et ss. Ordines promovere libere posse arbi- 
trabatur, quin aut ratione domicilii aut ratione familiaritatis subditus 
sibi esset iuxta Constitutionis Speculatores praescripta. Porro evulgato 
decreto A primis, de huius praxis legitimitate disputari coepit, et plura 
dubia hac de re ad S. Sedem delata sunt. Quapropter de mandato SSimi 
quaestione semel et iterum in hac S. Congregatione examinata, tandem 
die 15 Septembris 1906 Emi Patres censuerunt, permitti posse, si San- 
ctitas Sua id probaverit, ut praefatae litterae, quibus laici a propria 
dioecesi dimittuntur, ab Ordinariis concedantur, earum vi extradioece- 
sanus fieri proprius valeat Episcopi benevoli receptoris, et hoc titulo 
ad clericalem tonsuram et ad ss. Ordines ab eo promoveri; dummodo 
tamen: 

1.° Dimissio ab Episcopo proprio ex iusta causa, in scriptis et pro 
determinata dioecesi concedatur. 

2.° Acceptatio ne fiat nisi servatis regulis quae pro clericis incar- 
dinandis statutae sunt, et superius sub num. II, III, IV et V recensentur ; 
et servato quoque decreto Vetuit diei 22 Decembris 1905 quoad alumnos 
a Seminariis dimissos. 

3.° Sed iuramentum ad tramitem Constitutionis Speculatores requi- 
situm, praestandum esse ante clericalem tonsuram. Verum cum obligatio 
permanendi in dioecesi non propria, eique in perpetuum serviendi, ante 
maiorem aetatem non sine difficultatibus et periculis suscipi possit, 
cavendum esse ab Episcopis ne ad clericalem tonsuram admittant qui 
aetate maior non sit. 

Facta autem de his omnibus relatione SSmho D. N. Pio Papae X 
ab infrascripto Secretario in audientia diei 16 Septembris 1906, San- 
ctitas Sua deliberationem Emorum Patrum probavit et confirmavit, man- 
davitque ut evulgaretur per litteras S. C. Concilii, ut omnibus ad quos 
spectat lex et regula esset, contrariis quibuslibet minime obstantibus. 

Datum Romae, die 24 Novembris 1906. 


Carp. Vixcentius, Episc. Praenestinus, Praefectus. 


L. 4 S. 
C. De Lai, Secretarius. 


IV. - DE SEMINARIORUM ALUMNIS QUI, E SEMINARIO DIMISSI, 
IN ALIUD SE ADMITTI CURANT. 


Vetuit S. Tridentina Synodus ad sacros Ordines ascendere, vel 
Ordines iam susceptos exercere eos omnes qui a suo Episcopo fuerint 
etiam extraiudicialiter prohibiti. Ita namque in cap. 1, Sess. 14, de reform., 
statuitur : 

« Cum honestius ac tutius sit subiecto, debitam Praepositis obe- 
« dientiam impendendo, in inferiori ministerio deservire, quam cum 
« Praepositorum scandalo graduum altiorum appetere dignitatem; ei, 
« cui ascensus ad sacros Ordines a suo Praelato, ex quacumque causa, 
« eliam ob occultum crimen, quomodolibet, etiam extraiudicialiter, fuerit 
« interdictus, aut qui a suis Ordinibus seu gradibus vel dignitatibus 
« ecclesiasticis fuerit suspensus, nulla contra ipsius Praelati voluntatem 
« concessa licentia de se promoveri faciendo, aut ad priores Ordines; 
« gradus, dignitates sive honores, restitutio suffragetur ». 

Cum vero generalis haec lex Seminariorum quoque alumnos com- 
prehendat, si quis eorum, sive clericus sive clericatui adhuc non initiatus, 
e pio loco dimittatur eo quod certa vocationis signa non praebeat, aut 
qualitatibus ad ecclesiasticum statum requisitis non videatur instructus, 
hic certe deberet, iuxta grave S. C. Concilii monitum, sui Pastoris iudicio 
subesse et acquiescere. 

At contra saepe contingit ut e Seminario dimissi, eorum qui prae- 
sunt iudicium parvipendentes et in sua potius opinione confisi, ad sacer- 
dotium nihilominus ascendere studeant. Quaeritant itaque aliud Semi- 
narium, in quod recipiantur, ubi studiorum cursum expleant, ac denique 
aliquo exhibito plus minusve sincero ac legitimo domicilii aut incardi- 
nationis titulo, Ordinationem assequuntur. Sanctuarium autem ingressi 
haud recta via, quam saepissime fit ut Ecclesiae utilitati minime sint. 

Passim vero utrumque Ordinarium, et originis et Ordinationis, diu fasti- 
dioseque vexant ut sibi liceat ad natale solum regredi, ibique consistere, 
dioecesi in qua et pro qua ordinati sunt derelicta, et alia optata, pro 
cuius necessitate aut utilitate minime assumpti sunt, ubi imo eorum 
praesentia otiosa est, et quandoque etiam damnosa: unde Episcopi in 
graves angustias coniiciuntur. 

His itaque de causis nonnoullarum provinciarum Episcopi inter se 
convenerunt statuentes in sua Seminaria neminem admittere qui ante 
fuerit a proprio dimissus. 

Sed cum particularis haec conventio non plene neque undique suf- 
ficeret, complures Ordinarii S. Sedem rogaverunt ut generalem legem 
ferret, qua malum radicitus tolleretur. 

His itaque attentis, et omnibus ad rem mature perpensis, SSmus 
D. N. Pius PP. X, cui cordi quam maxime est ecclesiasticam disciplinam 
integram conservare, et a sacris avertere quemlibet qui probatissimus 
non sit, accedente etiam voto Emorum S. C. Concilii Patrum in Congre- 
gatione diei 16 mensis Decembris 1905 emisso, praesentibus litteris sta- 
tuit atque decernit : 

1.° Ut in posterum nullus loci Ordinarius alterius dioecesis sub- 
ditum sive clericum sive laicum in suum Seminarium admittat, nisi prius 
secretis litteris ab Episcopo oratoris proprio expetierit et cognoverit, 
utrum hic fuerit olim e suo Seminario dimissus. Quod si constiterit, 
omittens iudicare de causis, aut determinare utrum iuste an iniuste alius 
Episcopus egerit, aditum in suum Seminarium postulanti praecludat. 

2° Qui vero bona fide admissi sunt, eo quod reticuerint se 
antea in alio Seminario versatos esse et ab eo deinde dimissos, statim 
ut haec eorum conditio cognoscatur, admonendi sunt ut discedant. Quod 
si permanere velint, et ab Ordinario id eis permittatur, eo ipso huic dioe- 
cesi adscripti maneant, servatis tamen canonicis regulis pro eorum 
incardinatione et Ordinatione; sed aucti sacerdotio, in dioecesim, e 
cuius Seminario dimissi fuerint, regredi ibique stabile domicilium habere 
prohibentur. 

3.° Pariter, cum similis ferme ratio vigeat, qui dimissi ex Seminariis 
aliquod religiosum I[nstitutum ingrediuntur, si inde exeant postquam 
sacris initiati sunt, vetantur in dioecesim redire e cuius Seminario 
dimissi fuerint. 

4.° Dimissi vero ex aliquo religioso Instituto in Seminarium ne 
admittantur, nisi prius Episcopus secretis litteris a moderatoribus eius- 
dem Instituti notitias requisierit de moribus, indole, et ingenio dimis- 
sorum, et constiterit nil in eis esse quod sacerdotali statui minus conveniat. 

Denique meminerint Episcopi fas sibi non esse, nomine proprio 
manus cuiquam imponere qui subditus sibi non sit eo modo, et uno 
ex iis titulis, qui in Constitutione Speculatores Innocentii XII et in 
decreto S. C. Concilii quod incipit A primis die 20 m. Iulii 1898 
statuuntur. Ac pariter neminem ordinari posse qui non sit utilis aut 
necessarius pro ecclesia aut pio loco pro quo assumitur, iuxta prae- 
scripta a S. Tridentino Concilio in cap. 16, Sess. 23, de reform. 

Vult autem Sanctitas Sua ut statuta haec et cautelae omnes a sacris 
canonibus in re tam gravi adiectae, ab omnibus Ordinariis ad unguem 
serventur; idque ipsorum conscientiae et sollicitudini quam maxime 
commendat. 

Praesentibus valituris contrariis quibuslibet minime obstantibus. 

Datum Romae, die 22-Decembris 1905. 


Carp. Vincentius, Epise. Praenestinus, Praefectus. 


L. 48 S. 
C. De Lai, Secretarius. 


II. 


COMMUTATIONIS FINIUM DIOECESUM. 
DE INSULA S. HONORATI. 


De avulsione insulae S. Honorati a dioecesi Foroiuliensi eiusque 
ad dioecesim Niciensem adiectione recens penes Sacram Congregationem 
Consistorialem instituta fuit quaestio. 

Porro rebus omnibus perpensis, et de iisdem per Emum Cardina- 
lem Secretarium in audientia diei 18 Februarii 1910 facta SSimo Domino 
Nostro fideli relatione, de Eiusdem mandato statutum est, ut S. Honorati 
nsula, nulla prorsus admissa immutatione, dioecesi Foroiuliensi ut a ntea 
servetur, eiusdemque dioecesis uti pars perpetuo habeatur. 


Die 22 Februarii 1910. 
Carolus Perosi, Substitutus. 


Il. 
NOMINATIONES EPISCOPORUM. 


Decreto S. Congr. Consistorialis nominati sunt Episcopi : 

31 ianuarii 1910. - Rmus D. Apollonius Maggio, Archipresbyter 
civitatis Schio, dioeces. Vicentinae, ad Ecclesiam titularem episcopalem 
Lystrensem (Lystri). 

3 februarii 1910. - R. P. Angelus Alphonsus Maria Ettinger, mona- 
chus O. S. B. archicoenobii Montis Casini, Abbas nullius SSmae Trini- 
tatis Cavensis (SS. Trinita della Cava dei Tirreni). 

15 februarii 1910. - Rmus D. Augustinus Cattaneo, Vicarius gene- 
ralis et Canonicus ecclesiae cathedralis Cremensis (Crema) ad sedem 
Episcopalem Guastallensem (Guastalla). 

17 februarii 1910. - R. D. Ioannes Iosephus Nilan, ad sedem Epi- 
scopalem Hartfordiensem (Hartford) in Statibus foederatis Americae. 

22 februarii 1910. - R. D. Petrus Zanolini, professor theologiae 
moralis in Seminario Patavino (Padova) ad sedem Episcopalem Fabria- 
nensem et Mathelicensem (Fabriano e Matelica). 


S. CONGREGATIO CONCILI 


GERUNDEN. (Gerona). 


DUBII CIRCA INDULTUM BULLAE CRUCIATAE. 


Die 22 lIanuarii 1910. 


Episcopus Gerundensis nuper dubium diluendum circa indultum 
Bullae Cruciatae S. C. proposuit ac plura ad dubii clariorem intelligen- 
tiam praemisit. Praestat autem illius verba referre, quae ita se habent: 

« Emus Dominus Cardinalis Commissarius Generalis Apostolicus 
Sanctae Cruciatae in Hispania, die 15 Maii 1889, preces Suae Sanctitati 
porrexit, quod sequitur ostendens: 

« 1.°Orator et omnes ipsius Praedecessores in eodem munere con- 
stanter tenuerunt, Episcopis non contradicentibus, imo approbantibus, 
pauperes et opifices, ut diebus prohibitis carnibus licite vesci possent 
obstringi sumere Bullam Cruciatae, excepto indulto carnis, quod sup- 
plere valent per recitationem precum. 

« 2.° Nonnulli theologi et ex his verbi divini praedicatores interpre- 
tantes aliter ac Commissarii Apostolici Breve Pii VII, 7 Augusti 1801, 
proindeque dissentientes a sententia ac praxi Commissariae, opinaban- 
tur pauperes et operarios et alios, his similes, non indigere summario 
' Indulti carnis neque summario Cruciatae, ac iisdem pro utroque sum- 

mario orationem sufficere. Quapropter Exhus Orator opportunum duxit 
supremo iudicio Sanctae Sedis sententiam ac praxim Commissariae sub- 
mittere, quod fecit, annuens praeterea ad id votis plurimorum Antistitum 
per memoratas preces. 

« His precibus Emus Secretarius Status Suae Sanctitatis, litteris 
12 Martii 1890, ita respondit: “ Proposito Commissioni Cardinalium S. Con- 
gregationis super negotiis ecclesiasticis extraordinariis sequenti dubio: An 
pauperes et operarii teneantur elargiri eleemosynam ut privilegiis Bullae 
Cruciatae frui valeant ” Emi Patres responderunt: Nihil esse innovandum. 
Continuatim Emus Secretarius addidit: “ Probe noscet Eminentia Vestra, 
ex hac decisione approbata etiam a Sanctissimo, reiecta qualibet alia 
opinione, confirmatam esse praxim, quam usque nunc Commisarii Ge- 
nerales Sanctae Cruciatae sequuti sunt ”. 

« Episcopi una cum Commissario Generali existimarunt decisionem 
Cardinalium datam fuisse in sensu, quem clarissimis verbis Emus Se- 
cretarius patefecit, et ita declararunt, cum evulgaverunt in suis dioece- 
sibus integrum responsum ipsiusmet Secretarii occasione praedicationis 
Bullae pro anno 1891. 

« Nihilominus non desunt theologi, qui adhuc teneant ac doceant 
etiam in libris, tamquam probabilem opinionem contrariam sententiae 
et praxi Commissariae Apostolicae. Putant forsan Commissionem Car- 
dinalium respondentem Nihil esse innovandum, quaestionem irresolutam 
reliquisse. Non attendunt vero, prout par attendere est, declarationem 
Ethi Secretarii respondentis ex officio precibus porrectis Suae Sanctitati, 
qua declaratione sensus decisionis luce meridiana clarior apparet. 

« Suscepto a me regimine huius dioecesis comperi in ea sacerdotes 
ex praestantioribus virtute et scientia, alios sustinere sententiam Com- 
missariae, alios vero adhaerere contrariae etiam post dictam decisionem. 
Non paucis abhine annis in ipsa dioecesi coepit notabiliter decrescere 
et adhuc decrescit reditus Bullae in detrimentum divini cultus et ipso- 
rum pauperum. Timeo ne doctrina laxa super hac materia sit alia ex 
efficacioribus causis istius lamentabilis diminutionis. His omnibus expo- 
sitis, reverenter ac enixe postulo: Utrum relata sententia seu praxis 
constans Commissariae Generalis Apostolicae Sanctae Cruciatae, exclusa 
quacumgque alia opinione, praesertim post praelaudatam decisionem, te- 
nenda ac sequenda sit ». 

Votum Consuttoris. - Episcopus Gerundensis a S. C. postulat solu- 
tionem dubii circa Bullam Cruciatae. Substantia illius dubii in hoc ver- 
titur, ut sciatur an pauperes, ut possint in Hispania frui privilegio Indulti 
quadragesimalis, vi cuius in diebus ieiunii (exceptis pluribus diebus) 

possint vesci carnibus, teneantur sumere saltem Bullam Cruciatae, ero- 
gata eleemosyna a Commissario Cruciatae taxata. 

Fundamentum illius dubii est, quod Indultum quadragesimale a 
Pio VII concessum, deinde a Pio IX et postremo a Pio X feliciter 
regnante prorogatum (22 Jan. 1907), ad fruendum privilegio Indulti exigit 
ut a divitibus solvatur certa eleemosyna a Commissario Cruciatae taxanda 
et praeterea ut iidem divites sumant Bullam Cruciatae, erogata alia elee- 
mosyna pro Bulla Cruciatae ab eodem Commissario determinata; adeo 
ut, pro divitibus Indultum quadragesimale fiat quoad valorem dependens 
a susceptione Bullae Cruciatae, qui proinde privilegio vescendi carnibus 
frui nequeunt, nisi erogata duplici eleemosyna in opera pia impendenda 
(ad tramites Concordati anni 1851). Porro ab onere erogandi eleemo- 
synam Pius VII, ceterique Pontifices qui indultum prorogarunt, paupe- 
res solutos esse voluerunt et nihilominus favore in Indulto concesso 
gaudere recitatis certis ad Deum precibus, iuxta intentionem Sancti- 
tatis Suae. 

Iam vero Commissarius Cruciatae solitus est ita Indultum quadra- 
gesimale interpretari, ut pauperes, qui in Indulto describuntur, sint qui- 
dem immunes ab obligatione sumendi Indultum soluta eleemosyna, sed 
ab onere dandi eleemosynam pro Bulla Cruciatae non sint deobligati. 
E contra plerique auctores theologiae moralis Hispani vel simpliciter 
tuentur vel saltem ut vere probabile et in praxi tutum tenent, pauperes, 
recitatis precibus ad mentem Sanctitatis Suae, omni officio functos esse, 
nec teneri, ut Indulto quadragesimali fruantur, ad elargiendam eleemo- 
synam pro Bulla Cruciatae taxatam. 

Priori sententiae Commissarii adhaeret Episcopus Gerundensis , 
innixus praesertim decisione communicata per litteras Emi Secretarii 
Status (12 Martii 1890), ideoque postulat a S. C. declarari sequens dubium: 
« Utrum relata sententia, seu praxis constans Commissariae Generalis 
« Apostolicae Sanctae Cruciatae, exclusa quacumque alia opinione, prae- 
« sertim post praelaudatam decisionem, tenenda ac sequenda sit ». 

Rihus Episcopus Gerundensis proposito dubio responsum putat 
esse dandum affirmativum; utque tale responsum affirmativum a S. C. 
detur postulat; quod suum iudicium et postulatum confirmat: 1.° ex 
opinione et praxi in Commissaria Bullae Cruciatae vigente; 2.° ex eo quod 
putet illam praxim confirmari responso contento in litteris Emi Cardi- 
nalis Secretarii Status; 3.° ex malis, quae sequerentur ex doctrina con- 
traria, quam passim tuentur nostri temporis theologi. Quae fundamenta 
aliquantulum examinanda sunt, eisque sunt opponenda argumenta con- 
trariae sententiae. 


112 Acta Apostolicae Sedis. - Commentarium Officiale. 


Ac primo quidem negari non potest Commissarium Cruciatae in 
ea opinione constanter fuisse, pauperes, ut Indulto quadragesimali fruan- 
tur, teneri erogare eleemosynam pro Bulla Cruciatae taxatam, atque 
secundum illam opinionem sua edicta promulgasse in executionem prae- 
dicti Indulti (Cfr. huiusmodi edicta apud Hernaez, Coleccién de Buias 
tomo I, p. 853 seq.). At illa opinio et praxis Commissarii Cruciatae, ipso 
fatente Episcopo Gerundensi, non impedivit quominus theologi contra- 
riam tuerentur sententiam et merito quidem. Nam Commissarius Cru- 
ciatae non est constitutus interpres Indulti Pontificii, sed merus ipsius 
promulgator atque executor: « Tibi vero, dilecte Fili,... committimus, ut 
has Litteras Nostras publicari et in omnium notitiam pervenire, easdemque 
opportunis remediis observari, et efficias eleemosynas a divitibus conferen- 
das, secundum quod tibi in Domino videbitur expedire, laxes, ab iisque 
colligas separatim deponendas, atque in egenorum et pauperum levamen 
subsidiumque erogandas: preces fundendas pauperibus praescribas.... ». 
Iam executor Indulti Pontificii, non habet auctoritatem illud authentice 
interpretandi atque alios obligandi ut interpretationem a se datam admit- 
tant; nihil ergo mirum quod, non obstante interpretatione Commissarii, 
theologi aliter senserint, ideoque interpretatio Commissarii praedictorum 
theologorum interpretationem non evertit, si ipsa aut certo aut saltem 
cum solida probabilitate in textu Indulti sit fundata. 

At ab Episcopo Gerundensi aliud adducitur argumentum, in hoc 
fundatum quod Emus Cardinalis, Bullae Cruciatae Commissarius, die 15 
Maii 1899, Sanctae Sedi exposuit sententiam et praxim in Commissaria 
vigentem et oppositam opinionem plurium theologorum, et memoratam 
praxim Commissariae supremo iudicio Sanctae Sedis submittebat. Pre- 
cibus Emi Commissarii Emus Secretarius Status, litteris 12 Martii 1890 
ita respondit: « Proposito Commissioni Cardinalium S. Congregationis 
« super negotiis ecclesiasticis extraordinariis sequenti dubio: An paupe- 
«res et operarii teneantur elargiri eleemosynam ut privilegiis Bullae 
« Cruciatae frui valeant: Emi Patres responderunt: Nihil esse innovan- 
« dum ». Deinde in iisdem litteris additur: « Probe noscet Ema Vestra, ex 
« hae decisione, approbata etiam a Sanctissimo, reiecta qualibet alia 
« opinione, confirmatam esse praxim, quam usque nune Commissarii 
« Generales Sanctae Cruciatae sequuti sunt ». Ex quo responso videtur 
inferri praxim Commissariae Cruciatae iam non esse innixam soli pri- 
vatae opinioni Commissarii: sed etiam illam opinionem unice esse tenen- 
dam, exclusa opinione contraria, fuisse authentice declaratum. 

Sed allegatum responsum, cum ad quaestionem hodie propositam 
nihil pertineat, argumentum superius nullo modo confirmat. Sane Emi PP. 

memoratum responsum: Nihil esse innovandum (de cuius significatione 
non est cur hic disputetur) dederunt ad dubium sic propositum: « An 
« pauperes et operarii teneantur elargiri eleemosynam ut privilegiis Bul- 
« lae Cruciatae fruantur ». Dubium autem praesens est: « An pauperes 
« et operarii teneantur solvere eleemosynam pro Bulla Cruciatae (non 
« ut privilegiis Cruciatae fruantur, sed) ut fruantur privilegio Indulti 
« quadragesimalis », quod Indultum pauperes ab onere solvendi eleemo- 
synam expresse liberat et loco eleemosynae certas preces recitandas 
praescribit. Hae duae quaestiones sunt prorsus diversae et independentes, 
sicut sunt privilegia diversa et independentia Bulla Cruciatae et In- 
dultum quadragesimale. Sane Bulla Cruciatae iam ab Urbano II (a. 1089) 
prima vice, dein a [ulio II, Paschali II ceterisque subsequentibus 
RR. PP. fuit Hispaniae concessa, ac privilegia continet iis similia, 
quae concedebantur militibus in expeditionibus pro recuperanda Terra 
Sancta susceptis; videlicet gratias spirituales praesertim continet, et 
quoad usum ciborum vetitorum, esum carnium in diebus ieiunii non 
concedit nisi in casu infirmae valetudinis et de consilio utriusque medici 
(spiritualis sc. et corporalis). At indultum quadragesimale, quo usus 
carnium in diebus ieiunii (pluribus exceptis) simpliciter conceditur, 
prima vice fuit ad triennium concessum a Pio VI (a. 1775) et ob rationes 
prorsus diversas, sc. ob penuriam ciborum esurialium, quibus eo tem- 
pore, interrupto maritimo commercio, Hispania laborabat; quamvis 
postea a Pio VII, ceterisque RR. PP. etiam cessante illa causa, ad peti- 
tionem Regis Catholici fuerit usque ad nostrum tempus renovatum. 
Hine clare efficitur: utrum pauperes aliquid solvere teneantur, sive ut 
fruantur privilegiis Cruciatae sive ut utantur favore Indulti quadrage- 
simalis, esse duas quaestiones, quarum unaquaeque debet resolvi ex 
tenore respectivi indulti. 

Age vero non videtur cum solido fundamento posse negari, quin 
vel ipsi pauperes aliquid solvere teneantur ut privilegiis Cruciatae uti 
possint, cum illam obligationem universim et sine distinctione tenor 
Bullae imponat: « concedimus et indulgemus, ut christifideles utriusque 
« sexus... gui intra annum a consuetis publicationibus harum earumdem 
« litterarum sponte contulerint eleemosynam ab Archiepiscopo Toletano, 
« in officium Commissarii Generalis subrogato et harum litterarum exe- 
« cutore, pro vario eorumdem christifidelium gradu et conditione taxatam 
« et in supradictos pios usus erogandam, gratiis, favoribus et privilegiis 
« frui possint, quae mox declarabimus. De hisce vero ab executore prae- 
« dicto summarium conficiendum erit, quod unusquisque ex commemo- 
« ratis christifidelibus accipere debebit, ut privilegiis, favoribus gratiisque 

« perfui queat ». Ubi evidenter ponitur tanquam condilio pro unoquoque 
fideli ad gratiis perfruendum sumptio summarii et elargitio eleemosynae 
taxatae. Congruenter cum tenore Bullae, Commissarius Cruciatae solitus 
est pro diversa conditione fidelium diversas determinare taxas solvendas, 
quarum infima vel ipsis pauperibus privilegiis Bullae frui volentibus 
esset solvenda. Quodsi talis obligatio in pauperibus fuit negata vel in 
dubium revocata, merito ex dictis S. C. responsum dedit « nihil esse 
innovandum », quo praxim Commissariae probavit et contrariam ipsi 
sententiam exclusit. Illud tamen responsum ab aliquibus auctoribus 
non allegatur, quia forte publici iuris non est factum; unde aliqui 
auctores adhuc de obligatione illa pauperum dubii manent. Quoniam 
autem in praesenti quaestione non est sermo de conditione ad lu- 
cranda Cruciatae privilegia, quod unum continetur in dubio, resolutioni 
S. C. proposito, illud responsum inutiliter ad nostrum casum illustran- 
dum allegatur. 

Reliquum ergo est, ut ad dignoscendas conditiones pro lucrando 
privilegio Indulti quadragesimalis requisitas ad tenorem huius alterius 
Indulti unice attendatur. (Cfr. textum apud Gury-Ferreres, Tieol. mor. 
vol. IT, pag. 790; editio 4, anni 1909). Jam vero hoc Indultum obliga- 
tionem duplicis eleemosynae erogandae divitibus imponit; pauperes, quos 
divitibus contraponit et quorum conditionem accurate describit, ab onere 
duplicis eleemosynae expresse liberat, et nihilominus, recitatis certis 
precibus, privilegio indulti frui posse declarat; en verba: « Hic repetimus 
« quod iam Litteris nostris superioris anni indicavimus, illos scilicet qui 
« hac indulgentia nostra uti optent, obligari ad certam aliquam eleemo- 
« synam, uniformiter habita ratione cuiusque conditionis taxandam, ac 
« praeterea ad aliam quae pro bulla Cruciatae indici atque exigi solet: 
« qua duplici eleemosyna minime persoluta, nemo sibi putet has Litteras 
« nostras sibi suffragari. Quod onus quidem divitibus imponere intendimus, 
« nullo autem modo pauperibus....: quos quidem omnes, certis ad Deum 
« precibus iuxta nostram mentem pie recitatis, omni officio defunctos 
« esse decernimus ». Iam clare in hoc documento onus impositum divi- 
tibus in toto orationis contextu est onus duplicis eleemosynae, a quo 
onere eximuntur pauperes, quos insuper ulterius dicitur loco eleemosynae 
teneri ad recitandas certas preces, ut Indulti privilegio fruantur, illisque 
recitatis, omni officio functos esse decernitur. Cum haec videatur clara 
et legitima Indulti interpretatio, nihil mirum quod plerique magnae notae 
AA. Theologiae moralis pauperes ab omni onere taxae solvendae libe- 
ros declarent, quo privilegio Indulti frui possint; nec ab ea sententia 
dimoveri potuisse ex praxi contraria Commissarii, qui cum a Sede Apo- 


3 
+ 


S. Congregatio Concilii. 115 


stolica merus Indulti executor, non authenticus interpres, fuerit consti- 
tutus, non potuit alios obligare ad sequendam suam interpretationem, 
minus, ex dictis, Indulto conformem. A texendo longo catalogo AA. 
qui benigniorem favore pauperum interpretationem sequuntur, cum id 
admittatur in precibus a Rho Episcopo Gerundensi oblatis, consulto 
supersedeo. (Cfr. Gury-Ferreres, loc. cit. pag. 780). 

Ultimo loco pro obtinenda resolutione pauperibus minus favorabili 
Rimus Episcopus Gerundensis, illud argumentum allegat, quod: « Non 
paucis abhince annis coepit notabiliter decrescere et adhuc decrescit 
reditus Bullae in detrimentum divini cultus », atque idem timet « ne 
doctrina laxa super hac materia sit una ex efficacioribus causis istius 
lamentabilis diminutionis ». 

Non diffiteor hanc esse considerationem non levis ponderis, cum 
ex concordato pars magna pecuniae a Gubernio assignatae pro expensis 
cultus divini sit desumenda ex reditibus Bullae. Idcirco praedicti AA., 
qui mitiori in favorem pauperum sententiae patrocinantur, non omit- 
tunt monere hortandos quidem vehementer etiam pauperes ut Crucia- 
tam sumant, propositis magnis illius utilitatibus, licet addant, minime 
ipsis obligationem esse imponendam, quae limites probabilitatis certe 
non excedit. Audiatur prae aliis Villada (Casus Conscientiae vol. II, 
pag. 197): « Experientia docet multo plures ex pauperibus excusatis 
« moveri ad Bullam Cruciatae sumendam, proposita eis maxima utilitate 
« spirituali ex tali acceptione oritura quoad absolutionem peccatoruin 
« quantumvis reservatorum, quoad indulgentias et remissionem poena- 
«rum peccatis debitarum, votorum commutationem, bonorum incerto- 
«rum compositionem, proposita etiam necessitate cultus divini, ad quem 
« summae pecuniae collectae applicantur, quam ex minis negandae abso- 
« lutionis intentatis in pauperes nolentes eam Bullam Cruciatae ad uten- 
«dum Indulto quadragesimali sumere, ad quam alioquin non certo 
« obligantur. Nec facile dictu est, quod peccatis damnisque animarum 
« occasionem in praxi praebeat nimius rigor in hac re ». Quae eximii 
theologi lamentationes possunt opponi illis aliis Rmi Episcopi ceteroqui 
rationabilibus. 

Neque est oblivioni dandum in dies singulos decrescere fidelium 
fidem et pietatis fervorem, nec nostris diebus satis capere pauperes 
praesertim et operarios, cur empta Bulla, ut ipsi per ignorantiam dicunt, 
possint carnibus vesci, secus non item. Certe si votum confessariorum 
in casu esset exquirendum, haud dubito quin communi suffragio illam 
obligationem pauperum relaxandam putarent, etsi ipsa maxime certa 
esset. Atque ex dictis certo videtur probatam talem obligationem non 

existere. Nec est silentio praetereundum quod cum lex abstinentiae a 
carnibus in diebus ieiunii obliget omnes ratione utentes, pauperi ope- 
rario numerosam familiam habenti imponeretur obligatio tot summaria 
sumendi totidemque solvendi eleemosynas quot in numerosa familia per- 
sonae sunt septennium iam praetergressae, cum ipse forte ex sola 
ratione officii nimium laboriosi ab illa lege abstinentiae sit excusatus. 

Quare satius erit, opinor, Rmi Episcopi lamentationibus auream 
illam excitare atque opponere sententiam, quam Emi Patres S. Congr. 
S. Officii prudentissime expresserunt decreto edito die 7 Decembris 1892; 
quod die prima Iunii 1898 iterum in Hispaniam transmiserunt, uti per 
manus confessariorum circumferretur: est porro decretum tenoris sequen- 
tis : « Si fideles, de quibus agitur (agebatur de fidelibus qui carnibus utun- 
« tur vetitis diebus absque susceptione Indulti quadragesimalis), non 
« sint vere divites in sensu litterarum in forma Brevis s. m. Pii PP. VII, 
« die 7 Augusti 1805, i. e. si laborare debeant ad propriam ac familiae 
« sustentationem, quamvis aliqua bona possideant, vel toto salario non 
« indigeant, nullo pacto tenentur Summarium quadragesimale susci- 
« pere ». (Nulla hic fit mentio de obligatione saltem sumendi Bullam 
Cruciatae, cum tamen agatur de modo consulendi conscientiae ipsorum 
dum carnibus diebus vetitis vescuntur). « Atque hi si de hac re nihil 
« dicant, Confessarii taceant; si dubitent, instruendi ac monendi sunt, 
«eos non teneri. At vero divites, qui se de hac ipsa re non accusant 
« in confessione, si nullus ex monitione fructus speretur, immo ex ipsa 
« timeatur spiritualis ruina poenitentium, ab eis monendis abstineant, 
« iuxta regulas a probatis auctoribus, praesertim a S. Alphonso de Li- 
« gorio traditas circa monitionem, ex qua nullus fructus praevidetur, vel 
« spirituale damnum timetur. Qui vero tenentur obligatione aut taxam 
« solvendi, aut abstinentiam servandi, et de hac transgressione se accu- 
« sant, instruendi ac monendi sunt a suis confessariis, qui si nihil pro- 
« fecerint, excepto casu contemptus Ecclesiae, eos moneant ut dispen- 
« sationem ab Episcopo petant, et si id facturos polliceantur, absolvi 
« interim poterunt ». 

Ex dictis concluderem, de illa pauperum obligatione circa quam 
versatur praesens dubium non constare, et attentis dictis, praesertim 
sapientissimo criterio in responso Sancti Officii contento, non posse 
prudenter de novo imponi. 

Quare dubio proposito, respondendum censerem: Negative. 


Dectsto.... Et Emi Patres S. C. Concilii in generali conventu diei 
22 [anuarii 1910, responderunt: Pauperes ut fruantur indulto quadrage- 

simali non teneri ad eleemosynam elargiendam, teneri autem si frui velint 
aliis privilegiis Bullae Cruciatae. 

Facta autem relatione in audientia diei 23 Ianuarii 1910, SSmus 
resolutionem Emorum Patrum approbare dignatus est. 


C. Carp. Gennart, Praefectus. 
L. 4% S. 
Basilius Pompili, Secretarius. 


S. CONGREGATIO RITUUM 


I. 
BRUNEN. (Brim). 


DUBIA CIRCA ECCLESIAE ET ALTARIUM CONSECRATIONEM. 


Rmus Ditus Paulus Huyn, Episcopus Brunensis, Sacrorum Rituum 
Congregationi ea quae sequuntur reverenter exposuit : 

I. In Consecratione Ecclesiae consecratum fuit Altare, cuius mensa 
habebat sex cruces, nempe quatuor in angulis, quintam in medio et 
sextam supra lapidem quo clauditur sepulchrum reliquiarum. Signatae 
porro sunt cum aqua primae quinque cruces, at cum sacris oleis tan- 
tum primae quatuor et Sexta, omissa quinta. Quid in casu faciendum ? 
Hine quaeritur : 

IJ. An signandae et ungendae sint primae quinque cruces, an pri- 
mae quatuor et sexta? 

III. An responsum huic quaestioni valeat etiam pro Altaribus por- 
tatilibus ? 

IV. An in Consecratione Altarium portatilium Episcopus consecrans 
debeat ipse omnes cruces propria manu ex incenso formare et candelas 
imponere ; an his in actionibus a sacerdotibus adiuvari possit ? 

Et Sacra Rituum Congregatio, exquisito Commissionis Liturgicae 
suffragio, omnibus perpensis, ita rescribendum censuit: 

Ad I. Orator seu consecrans in casu acquiescat. 

Ad II. Affirmative ad primam partem; negative ad secundam. 

Ad III. Affirmative. 

Ad IV. Episcopum consecrantem in praedictis actionibus posse 
adiuvari a sacerdotibus. 

Atque ita rescripsit, die 14 Ianuarii 1910. 


Fr. S. Carp. MarTINELLI, Praefectus. 


L. 
Ph. Can. di Fava, Substitutus. 


lI. 
METEN. (Metz). 


DE FESTO SANCTARUM MARTYRUM PERPETUAE ET FELICITATIS 
IN ECCLESIA PROPRIA. 


Rmus Dfius Willibrordus Benzler, Episcopus Metensis, exposuit quae 
sequuntur: 

Decreto Sacrorum Rituum Congregationis, diei 25 Augusti 1909, 
festum Sanctarum Martyrum Perpetuae et Felicitatis, ad ritum dupli- 
cem minorem evectum est pro tota Ecclesia, ipsique adsignata est, ut 
dies quasi-natalitia, sexta Martii. Quaeritur: Utrum in Ecclesia propria, 
Festum harum Ss. Martyrum Titulare, quod hucusque celebrabatur die 
septima Martii, translato Festo S. Thomae Aquinatis, amodo recoli 
debeat die sexta Martii, an potius relinquendum sit in die natalitio? 

Et Sacra eadem Congregatio , exquisito Commissionis Liturgicae 
suffragio, re sedulo perpensa, ita respondendum censuit: Affirmative ad 
primam partem; Negative ad secundam, iuxta Decretum n.° 3876 Quebe- 
cen. 13 Decembris 1895, ad III. 

Atque ita rescripsit, die 28 Ianuarii 1910. 


Fr. S. Carp. Martine.ui, Praefectus. 


Ph Can. di Fava, Substitutus. 


Ill. 
MANTUANA. (Mantova). 


DE BENEDICTIONE PARTIS TANTUM SACRORUM OLEORUM. 


Postulato Rihae Curiae Episcopalis Mantuanae ad Sacram Rituum 
Congregationem pro opportuna declaratione transmissum sub die 24 

lanuarii 1910 circa consuetudinem antiquam etiam immemorialem bene- 

dicendi Feria V in Coena Domini tantum partem Sacrorum Oleorum, 

eamque immediate miscendi cum oleis non benedictis, Sacra Rituum 

Congregatio respondendum censuit: Servetur Decretum n.° 2883 Pata- 

vina 7 Decembris 1844, ad 3, non obstante enunciata consuetudine. 
Atque ita rescripsit, die 28 Ianuarii 1910. 


Fr. S. Carp. MartTIneul, Praefectus. 


L. S. 
Ph. Can. di Fava, Substitutus. 


IV. 
SQUILLACEN. (Squillace). 


DE MACHINA “ GRAMMOFONO ” IN SACRIS FUNCTIONIBUS. 


R. D. Bellarminus Ruggiero, Archipresbyter Curatus Vallisfioritae, 
Squillacensis Dioeceseos, de consensu sui Rmi Episcopi Administratoris 
Apostolici, a Sacra Rituum Congregatione sequentis dubii solutionem 
humillime expostulavit; nimirum: 

An in Missa solemni et aliis functionibus, in Ecclesiis, quibus est 
carentia magistri organi vel cantorum, etiam laicorum, liceat uti machina 
vulgo dicta Grammofono pro cantu, stricte liturgico gregoriano, partium 
variabilium Missae solemnis, hymnorum et aliorum canticorum ? 

Et Sacra eadem Congregatio, exquisito Commissionis Liturgicae 
suffragio, proposito dubio respondendum censuit: Negative. 

Atque ita rescripsit, die 11 Februaii 1910. 


Fr. S. Carp. MARTINELLI, Praefectus. 

Ph. Can. di Fava, Substitutus. 
V. 


CANONICORUM REGULARIUM LATERANENSIUM 
CONGREGATIONIS AUSTRIACAE. 


DE USU KALENDARII REGULARIUM, QUIBUSDAM IN CASIBUS. 


Rhus P. D. Iloseph Sailer, Moderator Generalis Canonicorum Regu- 
larium Lateranensium, Congregationis Austriacae, Pracpositus et Abbas 
S. Floriani, Sacrorum Rituum Congregationi ea quae sequuntur pro 
opportuna declaratione humillime exposuit; nimirum: 

I. Ab ultimo ante tres annos defuncto Parocho perinsignis Eccle- 
siae Abbatialis S. Floriani, praedictae Congregationis, extructum fuit in 
ipso oppido S. Floriani nosocomium, cuius administratio, iuxta statuta 
suae fundationis, penes Parochum pro tempore supradictae Ecclesiae 
residere debet. Iamvero in capella seu sacello dicti nosocomii, in quo 
quotidie Missa celebratur ab uno ex Canonicis supramemoratae Abba- 
tiae, usu venit ad Divina peragenda Directorium seu Kalendarium Cano- 
nicorum Regularium. 

II. Iisdem Canonicis Reg. S. Floriani, in parva Civitate Wochla- 
bruch, est Ecclesia Parochialis, cui iam tempore Imperatoris Iosephi II 
adnexa fuit municipalis Ecclesia, in qua pariter usu venit Kalendarium 
Canonicorum Regularium. 

III. In eadem Civitate Wochlabruch est domus Sororum scholis 
addictarum (Schulschwestern) apud quas multae puellae bonis litteris 
instituendae degunt. In domo hac duo habentur sacella, in quibus 
Sacrum peragitur et quae a duobus Canonicis Regularibus supradictae 
Abbatiae S. Floriani inserviuntur, cum ipsis demandata fuerit ab Epi- 
scopo Linciensi cura spiritualis tam sororum quam puellarum. 

Hisce expositis, quaeritur: An in primo, secundo et tertio casu 
adhiberi valeat Directorium seu Kalendarium proprium Canonicorum 
Regularium Lateranensium praefatae Congregationis ? 

Et Sacra eadem Congregatio, exquisito Commissionis Liturgicae 
suffragio, omnibus sedulo perpensis, ita rescribere rata est: 

Ad I. Negative. 

Ad II. Affirmative, dummodo Ecclesia sit filialis Ecclesiae Paro- 
chialis, vel praefatae Congregationi Canonicorum Regularium Latera- 
nensium concredita. 

Ad III. In sacello principali publico vel semipublico negative; in 
altero sacello, utpote privato, affirmative; iuxta decreta n.° 3862 Urbis et 
Orbis 9 Decembris 1895, et n.° 3910 Ruthenen. 22 Maii 1896. 

Atque ita rescripsit, die 11 Februarii 1910. 


Fr. S. Carp. Martine, Praefectus. 


L. S. 
Ph. Can. di Fava, Substitutus. 


SACRA ROMANA ROTA 


I. 
PARISIEN. (Paris). 


NULLITATIS MATRIMONII - CHAUBERT-WEBER. 


Pio Papa X feliciter regnante, Pontificatus Dominationis suae anno 
VI, die 23 Dec. 1909, RR. PP. DD. Gulielmus Sebastianelli, Seraphinus 
Many Ponens, et Franciscus Heiner, Auditores de Turno, instante pro 
appellatione Vinculi defensore Curiae Parisiensis, adversus sententiam 
ab eadem Curia prolatam nullitatis matrimonii, inter Alexandrum Chau- 
bert repraesentatum per procuratorem Nazarenum Ferrata, ex officio 
deputatum, et Elisam Weber non comparentem cum in manicomio insana 
detineatur, interveniente et disceptante in causa Vinculi defensore ex offi- 
cio, sequentem tulerunt sententiam. 

Die 16 Novembris an. 1901, Alexander Chaubert matrimonium con- 
traxit in Ecclesia S. Georgii, Parisiis, cum Elisa Weber, quam a pue- 
ritia cognoverat; pater enim et mater Elisae erant patrinus et matrina 
Alexandri, qui proinde domum illorum frequentabat. Ante matrimonium, 
Elisa Weber reclusa fuerat, petentibus parentibus, in manicomio loci 
dicti Villejuif, quia mente debilis erat et signa insaniae iam ab infantia 
dederat. Hoc factum parentes Elisae caute celaverunt Alexandro huius- 
que matri. Sed post matrimonium, vix elapsis duobus aut tribus men- 
sibus, Elisa rursus signa insaniae dedit, ita ut Alaxander illam derelin- 
quere coactus fuerit, et illa iterum in manicomio, parentibus et marito 
instantibus, inclusa fuerit. Cum autem insania Elisae in dies ingra- 
vesceret et nulla spes Alexandro reliqua esset uxorem sanam recupe- 
randi, hic, die 29 Ianuarii 1907, libellum obtulit Emo Cardinali Archie- 
piscopo Parisiensi, instans ut nullum declararetur suum cum Elisa 
matrimonium, ex capite dementiae mulieris. Revera prodiit, die 7 lulii 
1908, sententia Curiae Parisiensis, qua nullum declaratum est praefa- 
tum matrimonium; a qua sententia Defensor vinculi appellavit ad Sa- 
cram Congregationem Concilii. Cum ergo causa remissa fuisset ad 
S. R. Rotam, hic, die 22 Maii 1909, rite concordatum est dubium, ut 
sequitur: An constet de nullitate matrimonti inter Alexandrum Chaubert 
et Elisam Weber. 

In iure, ut notum est, nuptias non concubitus, sed consensus facit; 
certum est autem consensum ad validitatem matrimonii requisitum, oriri 

debere ex mente sana et voluntate libera. Scriptum est enim in cap. Di- 
lectus, 24, de sponsalibus et matrimoniis: « Cum eadem cum ipso viro qui 
continuo furore laborat, morari non possit, et propter alienationem 
furoris legitimus non potuerit intervenire consensus, mandamus quate- 
nus, si rem noveris ita esse, praefatas personas cures ab invicem sepa- 
rari »; inde Summarium capitis: « Furiosus matrimonium contrahere non 
potest ». Quod autem dicitur de furiosis, ab omnibus doctoribus exten- 
ditur ad eos qui insania quieta seu tranquilla laborant; amentia enim 
est genus, quod sub se duas saltem species complectitur, nimirum alie- 
nationem furoris, ut legitur in cit. capite, et insaniam quietam ; in utroque 
casu mens non est sana, et ideo consensus legitimus seu iuridicus ex 
ea oriri nequit. Quoniam autem aliquem esse dementem directe constare 
nequit, quia amentia intellectum afficit, ad probationem amentiae etiam 
testes singulares admittuntur, imo sola fama sufficit, uti tradit Pallot- 
tini (Collectio, etc., V. Matrimonium, § III, n. 8). . 

In facto autem constat Elisam Weber insanam fuisse ante et post 
matrimonium, et etiam tempore matrimonii, et ideo legitimum in matri- 
monium consensum dare non potuit. 

Ut a facilioribus exordiamur, constat eam insanam fuisse post matri- 
nium; nondum enim quinque mensibus a contracto matrimonio elapsis, 
nimirum in priori medietate mensis Aprilis anni 1902, rursus includitur 
in manicomio, in quo etiam nunc amens et insanabilis miserabiliter 
degit. Eam autem iam a primis annis huius novae detentionis in mani- 
comio insanam fuisse demonstratur ex attestationibus medicorum mani- 
comio addictorum; in eis enim legitur: « Etat mental. Etat stationnaire. 
« Malade présentant de l’insuffisanse de développement intellectuel, qui 
«ne lui permet pas de se diriger seule dans la vie ordinaire et de 
« pourvoir 4 ses besoins par un travail suffisamment utile et soutenu, 
« 11 Juillet 1903 », et alibi: « Aucun changement a signaler et je n’en 
« prévois pas dans un délai rapproché. Est indifférente 4 tout vis-a-vis 
« des siens, comme au transfert (de uno manicomio in aliud) dont il a 
« été question, 9 Juillet 1904 », et alibi: « Méme état de débilité mentale 
« avec apathie, inconscience, incapacité de se diriger et de pourvoir a ses 
« besoins. Peu ou point d’aptitude 4 une occupation utile et suivie, 15 
« Mars 1905 », et postea: « Est actuellement dans une période d’agita- 
« tion, et se montre bruyante et désordonnée; elle parait tout a fait 
« indifférente, et ne répond pas quand on lui parle de sa famille. Depuis 
« son arrivée Aa l’asile, elle est manifestement inconsciente. Cet état de 
« démence est en voie de devenir chronique, et il est 4 craindre qu’au- 
« cune amélioration ne puisse survenir, 2 Mars 1906 », et etiam: « Ma- 

dam Chaubert-Weber se montre toujours trés troublée et n’a qu’une 
conscience trés incompléte de ce qui se passe autour d’elle. Elle est 
souvent agitée et a des tendances 4 la violence. Elle doit étre soignée 
comme un enfant; elle ne s’intéresse 4 personne, 11 Octobre 1906 ». 

Et haec insania qua Elisa laborat post matrimonium, etiam ante- 
(uam includeretur in manicomio indiciis et signis haud dubiis manife- 
itata est. Uno enim mense post matrimonium elapso, cum in capella 
Sancti Georgii, iuvenibus et viris reservata, vir eius pergeret ad confi- 
enda peccata sua, Elisa cum eo perrexit, et prope eum genuflexa est, 
inter medios iuvenes, frustra eam monente et repellente viro. Hoc etiam 
tempore, prorsus incapacem se exhibet ad quodlibet opus, etiam facil- 
limum, peragendum; quod puellulae, etiam ante septennium, faciunt, 
ipsa facere nescit; nescit cibos parare marito; imo curiosa quaedam et 
extranea peragit, v. g., legumina cruda pro coctis marito praebet, de 
rebus matrimonialibus etiam maxime intimis sine ullo pudore loquitur, 
postulat quaecumque videt, agit et loquitur ut infans, ita ut risus viden- 
tium excitet, et passim de ea dicatur: Haec mulier insanit; quando 
autem res non succedunt ei sicut vult, iurgia movet, fratrem proiecto 
cultro laedit. Si ergo haec conferantur cum his quae supra audivimus 
a medicis manicomio addictis, clarissime apparebit infelicem mulierem, 
post matrimonium cum Alexandro Chaubert contractum, gravi insaniae 
morbo laborasse, qui sensim et sine sensu auctus est, et ad plenam 
amentiam excrevit. 

Sed etiam ante matrimonium eodem insaniae morbo laborabat; 
de quo clarissimum signum est eius inclusio et detentio in manicomio 
dicto de Villejuif, non longe a Parisiis; in eo enim, petentibus paren- 
tibus, inclusa est propter insaniam, ut passim referunt testes et lucu- 
lentissime demonstretur documento novissime a Curia Archiepiscopali 
Parisiensi misso, iuxta quod Lisa Weber inclusa est tanquam morbo 
laborans in manicomio de Villejuif amentibus reservato, a die 26 Au- 
gusti 1899 usque ad diem 14 Aprilis an. 1901, id est, per novemdecim 
menses et amplius. Et haec Elisae inclusio in manicomio, instantibus 
eius parentibus peracta, eo maiorem vim habet ad demonstrandam eius 
insaniam, quod horum multum, imo plurimum, intererat ut haec quasi 
nota imbecillitatis familiae non inureretur, praesertim cum eo tempore 
iam cogitarent de Elisa nuptui tradenda; unde et caute dissimularunt 
et celarunt filiae suae detentionem in manicomio, fingentes modo eam 
profectam esse in Alsatiam, modo eam esse quidem in manicomio, sed 
uti famulam. Ipsa mater sponsi, Alexandri Chaubert, nesciebat Elisam 
esse in manicomio; Alexander autem putabat eam esse ibi quasi famu- 

lam, ut ipse declarat. Et haec omnia lucem accipiunt tum ex his quae 
narrat testis Difia Guillotot, tum ex his quae occasionem praebuerunt 
priori Elisae inclusioni. Iuxta enim Diitam Guillotot, Elisa Weber, etiam 
in puerilibus annis iam indubia dabat signa abalienatae mentis: « Déja 
« dans son enfance, elle était extraordinaire. Elle ne jouait jamais avec 
«les autres enfants; elle arpentait la cour, causait seule et faisait de 
« grandes révérences aux plantes. Elle n’était pas folle au point de crier 
« et de faire des scénes, mais elle était étrange. Je n’ai pas été étonnée 
«de savoir qu’elle était enfermée ». Ipso autem die matrimonii, avia 
Alexandri haec didicit: « Mademoiselle Weber était une déséquilibrée, 
« et avait fait plusieurs fois des scénes violentes 4 ses parents, cassant 
«tout dans le ménage, et on avait été obligé de l’enfermer », quae 
omnia confirmat testis Petrus Weber, frater Elisae: « D’une facgon géné- 
« rale, ma sceur n’avait pas son esprit. Cela se manifestait surtout par 
« une paresse que rien ne pouvait vaincre. Notre mére I’a peut-étre trop 
« gatée. J'ai entendu dire que, vers dix-huit ans (j’étais au régiment), 
« il y a eu des scénes violentes entre ma mére et ma sceur ; elles se pre- 
« naient aux cheveux, toujours ne voulant rien faire. Je l’ai entendu 
« dire par les voisins: la chose était notoire ». 

Nec dicatur Alexandrum, dum eam invisit in manicomio, nullum 
signum insaniae in ea animadvertisse. Nam non vidit eam nisi trans- 
eundo, ut ipse dicit: « Je la vis rapidement, en passant...; je la vis pen- 
« dant un quart-d’heure »; insuper perspexit in ea hilaritatem infanti- 
lem; porro hoc certo signum est debilis mentis; nam in his adiunctis, 
puella sui compos, non modo non prorumpit in gaudia infantilia, sed 
potius ad verecundiam et modestiam se componit. 

Nec addatur Diiam Hamen, amitam Elisae, quae per aliquot dies 
neptem suam, a manicomio cum licentia medicorum eductam, apud se 
habuit, pariter nihil insaniae in ea perspexisse. Nam haec statim addit: 
« Au bout de quelques jours, elle s’est laissée ramener docilement a 
« Villejuif ». Porro hoc etiam est insaniae iudicium. Quae enim puella 
sui compos, hac praesertim aetate in qua de nuptiis cogitat, docilem se 
sineret in maniconium includi ? 

Unde constat Elisam Weber insanam fuisse post matrimonium, et 
ante matrimonium; nec satis est dicere eam, ante matrimonium, fuisse 


- solummodo mentis tardae et rudis; erat insuper vere et proprie insana; 


facta enim quae supra relata sunt, nonnisi insanae conveniunt; et si 

non fuisset nisi simplex spiritu, non fuisset in manicomio inclusa a 

parentibus, nec in eo retenta per novemdecim menses a medicis. 
Nune ergo quaerendum est utrum fuerit insana tempore intermedio, 

scilicet a die 14 Aprilis 1901, quo exiit de manicomio, usque ad tempus 
quo contraxit matrimonium, scilicet ad diem 16 Novembris, eiusdem anni. 

Qua in re primum dicendum est, quando probata est amentia ante 
et post matrimonium, eam praesumi tempore intermedio; quod docuit 
Sanchez (De matrimonio, lib. I, disp. 8, n. 17) et communiter receptum 
est; unde dixit Pallottini, loco supra citato, n. 9; «Si testes deponant 
de mulieris insania ante et post matrimonium, insana videtur esse 
praesumenda pariter de tempore celebrati matrimonii ». Et ratio est illa 
quam affert Sanchez, nimirum: « Quia, cum furoris morbus suapte 
natura perpetuus, insanabilis et desperatus sit, praesumitur durare omni 
tempore, et illa dilucida intervalla sunt per accidens, ideoque minime 
praesumuntur ». Quod multo magis affirmandum est, quando insania 
non per accidens orta est, sed quasi ex generatione contracta, qualis 
est insania Elisae; perhibent enim testes genitores Elisae mentis fuisse 
debilis et aliquantisper insolitae, Elisae fuisse consobrinam insaniae 
morbo laborantem ; ipse Iudex Parisiensis de fratre Elisae haec notat: 
« Le Tribunal, aprés avoir entendu le témoin, croit bon de noter que 
« Pierre Weber est plutét un simple d’esprit. I] ne comprenait que diffi- 
« cilement nos questions. Il a cependant répondu en toute sincérité et 
« bonne foi ». Unde clarissimus medicus Bucquoy, sententiam rogatus 
a Iudice Parisiensi, haec ait: « Il semblerait aussi, d’aprés les témoi- 
« gnages, que déjai dans son enfance la jeune fille avait des allures et 
« des habitudes bizarres et était assez différente des enfants de son 
« 4ge; son état mental ne se serait pas développé accidentellement, 
« mais aurait quelque chose de constitutionnel ». 

Nec dicatur, in re praesenti, Elisam egressam esse a manicomio, 
et proinde, sicut ingressus eius et detentio in manicomio praesumptio- 
nem generat insaniae, sic et elus egressum praesumptionem generare 
sanationis. 

Hoc, inquam, dici nequit. Nam: 

1.° Hoc forte dici posset, si medici ipsi eam dimisissent e manico- 
mio; sed, de facto, non medici dimiserunt Elisam, sed eius parentes eam 
repetiere; quod dicunt testes, v. g. Domina Hamen, Domina Chaubert. 

2.° Testes dicunt Elisam, quando egressa est e manicomio, non 
fuisse sanatam; dicit enim Domina Guillotot: « Elle est sortie de Villejuif... 
« elle avait toujours le méme air singulier ». 

3.° Quando parentes Elisam e manicomio educere statuerunt, me- 
dicus manicomio addictus declaravit, si parentes Elisam ad se reducere 
vellent, eos filiam suam quantocius nuptui tradere debere; praevidebat 
enim medicus sagax et experientia edoctus mox futurum esse ut mor- 

bus quo laborabat Elisa ingravesceret et ita exterius manifestaretur, ut 
nemo vellet amplius eam in uxorem ducere. Quod medici monitum 
probe intellexerunt parentes Elisae; unde, in parando matrimonio, licet 
puella septemdecim tantum annorum esset, festinarunt et properarunt; 
imo, ita properarunt, ut, etiam inscio Alexandro, denuntiationes proximi 
matrimonii in ecclesia publicatae fuerint. De qua festinatione incautis- 
sima agunt omnes testes. Unde quando Elisa egressa est e manicomio, 
nemo, nec medicus, nec parentes, putabant eam esse sanatam. 

Secundo, praedicta praesumptio, quod nimirum Elisa, insana ante 
et post matrimonium, fuerit etiam insana tempore intermedio, valde 
augetur quibusdam factis quae testes narrant. Sic Domina Chaubkert, 
socrus Elisae, ait: « Lisa était une enfant, moins que cela, une incon- 
« sciente. Je me souviens qu’avant le mariage, je lui parlais des devoirs 
« qui l’attendaient; je lui disais que je ne m’étais mariée moi-méme qu’a 
« Page de vingt-six ans, et que, si la chose était 4 refaire, je retarderais 
« encore. Elle ne comprenait rien du tout 4 mes paroles. A tout ce que 
« je lui objectais, elle répondait en disant qu’elle aurait une belle robe, 
« un beau voile, etc. Dans le mariage elle ne voyait pas autre chose. 
« J’ai insinué qu’elle était moins raisonnable qu’un enfant; on arrive a 
« se faire comprendre d’un enfant; elle, je le répéte, était inconsciente ». 
Sic etiam, eodem teste narrante, mater Elisae artem, licet facillimam, 
nunquam docere potuit filiam, quae, imperitia sua et modo insolito 
agendi, intuentium risus statim movebat. Nec desunt facta ipso tempore 
matrimonii, quae ostendunt Elisam nullo modo fuisse sanatam. Die sic 
dicti matrimonii civilis, subscriptionem suam in tabulis publicis apponere 
non potuit; a iuvene quodam, qui ad nuptias fuerat invitatus, sine ullo 
pudore petivit ut manui suae chirothecam aptaret, quod admirationem 
omnium movit. Dicit testis Dia Guillotot: « Pour moi, le jour du mariage 
« la jeune fille était contente d’avoir une robe blanche; elle croyait qu’elle 
« avait tout gagné; mais je ne pense pas qu’elle se soit rendu compte 
« des devoirs que lui imposait le mariage ». Addit testis Leocadia Fro- 
« yére: « Dés les premiers jours qui ont suivi le mariage, j’ai pu constater 
« que la jeune femme parlait et agissait comme un enfant ». 

Unde praesumptio insaniae, pro tempore quod decurrit ab egressu 
Elisae e manicomio ad ipsum matrimonium, praedictis factis roborata, 
assurgit ad moralem certitudinem. 

Nec refert quod aliqualis contradictio notetur inter dicta Alexandri 
Chaubert et documentum supra memoratum, novissime missum a Curia 
Parisiensi. Iuxta enim hoc documentum, Elisa Weber non exiit a mani- 
comio nisi die 13 Aprilis anni 1901, id est, septem tantum mensibus 

ante contractum matrimonium. Alexander autem dicit se anno 1900 invi- 
sisse Elisam in sua familia, et proinde iam egressam e manicomio. Qua 
in re, certo certius retinenda est data, quam exhibet documentum, tum 
quia hoc documentum, licet non publicum, omnimodam tamen fidem 
meretur, tum quia haec data optime convenit cum dictis testium, qui 
asserunt genitores Elisae maxima festinatione usos fuisse in parando 
matrimonio, nec voluisse illud differre ultra unum annum. Nec refert, 
inquam, haec aliqualis contradictio. Nam: 

1.° Certo Alexander haec non asseruit ex fraude vel dolo; eum 
enim exhibet Curia Parisiensis uti maxima commendatione dignum: 
« Fraternitati Tertiariorum S. Francisci adscriptus, vitam vere christianam 
« non sine forti virtute degit inter operarios, quorum plurimi mentem 
« erga religionem offensissimam praebent »; quae virtus aliunde elucet 
ex eius responsionibus coram Iudice Parisiensi. 

2.° Prorsus inverosimile est Alexandrum haec asseruisse dolose; 
nam haec assertio non favet illi, sed nocet; quo enim maius est inter- 
vallum inter egressum Elisae e manicomio et diem contracti matrimonii, 
eo longiora sunt intervalla quae externe videbantur lucida aut potius 
quieta, et proinde eo minor praesumptio pro statu insaniae. Sd 

3.° Unde dicendum est Alexandrum haec asseruisse ex lapsu me- 
moriae, quod non est mirum in homine prorsus illitterato, qui de labore 
quotidiano vivebat. 

Quibus omnibus consideratis et sedulo perpensis, Christi nomine 
invocato, Nos, infrascripti Auditores, pro Tribunali sedentes, et solum 
Deum prae oculis habentes, confirmata sententia Curiae Archiepiscopalis 
Parisiensis, decernimus, declaramus, et definitive sententiamus: Constare 
de nullitate matrimonii inter Alexandrum Chaubert et Elisam Weber; et 
sic proposito dubio respondemus. 

Ita pronuntiamus, mandantes Ordinariis locorum et ministris Tri- 
bunalium ad quos spectat, ut exsecutioni mandent hanc nostram definiti- 
vam sententiam, et adversus reluctantes procedant ad normam sacrorum 
canonum, et praesertim cap. 3. sess. 25, De reform., Conc. Tridentini. iis 
adhibitis exsecutivis et coercitivis mediis, quae magis efficacia et oppor- 
tuna pro rerum adiunctis exstitura sint. 

Romae, die 23 Decembris 1909. 

Gulielmus Sebastianelli. 
L. S. Seraphinus Many, Ponens. 
Franciscus Heiner. 
Sac. Tancredes Tani, Notarius. 

II. 
GORITIEN. (Gére). 


PRAESENTATIONIS AD PAROECIAM. 


Pio PP. X feliciter regnante, Pontificatus Dominationis suae anno 
septimo RR. PP. DD. Gulielmus Sebastianelli Ponens, Seraphinus Many 
et Franciscus Heiner, Auditores de turno, in causa Goritien - Praesenta- 
tionis ad paroeciam - inter Sac. loannem Meizlik actorem repraesentatum 
per legitimum procuratorem Vincentium Sacconi Advocatum et Sac. Seba- 
stianum Tognon conventum repraesentatum per legitimum procuratorem 
Christophorum Astorri advocatum, interveniente in causa Riwo Promotore 
eustitiae pro iuris ac legis tutela, die 10 Februarii 1910 sequentem tule- 
runt sententiam. 


Cum parochialis Ecclesia urbis - Grado - in Archidioecesi Goritiensi 
vacare contigerit, Sacerdotes Ioannes Meizlik et Sebastianus Tognon in 
concursu al Ordinario indicto idonei renunciati sunt et Municipio Gra- 
densi, utpote beneficii Patrono, die 19 Oct. 1908 exhibiti, ut ex illis unus 
designaretur, atque ecclesiasticae praesentaretur auctoritati ad habendam 
canonicam institutionem. Gradensis communitatis suffragia in favorem 
Rev. Meizlik cesserunt. At cum in Austria patroni privati non habeant 
ad praesentandum nisi sex hebdomadas, quibus transactis ius liberae 
collationis pertinet ad Ordinarium; hic ratus iuspatronatus Communi- 
tatis Gradensis esse privatum, et videns elapsum fuisse sex hebdoma- 
darum spatium, Sebastianum Tognon ad paroeciam vocavit. Contra 
agendi Ordinarii rationem Ioannes Meizlik provocavit ad S. C. Concilii, 
quae ex Sanctissimi Domini Papae rescripto ad H. S. T. quaestionem 
diiudicandam remisit. Hodie igitur causa proponitur sub dubio: An 
sustineatur nominatio Sac. Sebastiani Tognon facta ab Ordinario Go- 
ritiensi in casu. 

Verum statim occurrit quaestio praeiudicialis, num scilicet legitimus 
ac validus fuerit concursus habitus ad obtinendam vacantem Ecclesiam 


Gradensem. Si enim haec quaestio negativa dimittatur solutione, super- 
vacaneum et inutile prorsus est aggredi controversiam in merito. 

Hoc posito, in cap. 18, Sess. XXIV, De Ref. Conc. Trid. statuitur ut 
candidati in concursu ad vacantes parochiales Ecclesias « examinentur 
ab Episcopo, sive, eo impedito, ab eius Vicario Generali, atque ab aliis exa- 
minatoribus non paucioribus quam tribus.... Alias provisiones praeter supra- 
dictam formam factae subreptitiae esse censeantur » S. Pius V in const. 

In conferendis 19 Martii 1567 provisiones praefatas non solum sub- 
reptitias, sed nullas declarat, irritas et nullius valoris ac momenti. Unde 
Benedictus XIV (De Syn. Dioecesana, Lib. IV, cap. 8) scribit: « Si examen 
« fit coram examinatoribus synodalibus paucioribus quam tribus, con- 
« cursus est illegitimus et collatio parochiae, utpote facta contra formam 
«a Tridentino praescriptam, nullius roboris est ». Monet autem idem 
Pontifex loc. cit. examinatores sua suffragia ferre debere priusquam e 


loco examinis discedant et ab Episcopo, eiusque Vicario disiungantur. 
Quod adeo verum est ut « si examinatores fuerint pares aut singulares 
«in votis suis, sicut ab examinatoribus suffragia ferenda sunt statim 
« peracto examine, ita etiam in eventu, quod Episcopus aut eius Vica- 
«rius alicui accedere possit, coram iisdem examinatoribus explicare 
« debet cuinam accedat, cum id pertineat ad examinis complementum ». 

Commune hoc ius substantialiter viget in imperio Austriaco. Quamvis 
enim in eodem imperio inductum sit, ut examen, quod circa concurren- 
tium doctrinam ac scientiam institueretur seorsim ab eo, quo reliquae 
examinandorum dotes investigantur ; attamen per decretum Archiepiscopi 
Goritiensis 29 Augusti 1857 in examine generali quoad scientiam, et in 
speciali quoad reliqua requisita non omnes examinatores adhiberi debent, 
sed ii dumtaxat, quos Archiepiscopus designaverit, ita tamen ut ad 
mentem Cone. Trid. sess. XXIV, De Ref. et Benedicti XIV « ad minimum 
« tres examinatores tentamen instituant, praesente Commissario Archie- 
« piscopali ». Quod consonum est art. 24 Concordati 1855 « Parochiis 
« omnibus providebitur publico indicto concursu et servatis Concilii Tri- 
« dentini praescriptionibus ». 

lamvero diligenter exploratis in themate actis concursus, duo tan- 
tum Examinatores reperiuntur, qui simul cum Praeside, commissario 
archiepiscopali, super idoneitate concurrentium, sua tulerunt suffragia. 
Ktenim in relatione examinatorum quatuor exhibentur subscriptiones; 
et non omnes subscripti examini interfuerunt, prouti in protocollo, quod 
in archiepiscopali cancellaria fuit assumptum, deducere est. Sciscitatus 
enim a iudice subscriptor Ioannes Kokosar, quaenam fuerint nomina con- 
venientium ad convocatam sessionem examinatorum prosynodalium repo- 
suit. « Ipse Faidutti aderat et praeter illum Ioannes Wolf Canonicus et 
« ego; ergo summatim tres Examinatores prosynodales ». Idem etiam 
testatus est alter subscriptor Ioannes Wolf his verbis: « Conventui erat 
« praesens etiam D. Faidutti, nec non D. loannes Kokosar parochus et exa- 
« minator prosynodalis et ego, absente Domino Kolavic et D. Zamparo; 
« summatim ergo aderamus numero tres simul cum Faidutti». Neque refert 
D. Kolavic asseruisse se quoque conventui praesentem fuisse. Praeter- 

quam quod enim haec declaratio enervatur per depositionem praedicto- 
rum examinatorum, quorum primus fassus est « ipse (Kolavic) non adfuit 
« sessioni, sed postea protocollum a me confectum, et omnia acta con- 
« currentium ipsi Salcamum transmissa fuerunt, qui protocollum sub- 
« scriptum remisit », alterque deposuit « D. Kolavic, in quantum recordor, 
« praesens non fuit, quando et ubi subscripserit, nescio », nihili etiam 
eam pendendam esse affirmationem ex eo colligitur, quod interrogatus, 
ubinam esset illa consessio, incunctanter reposuit « nescio ». Cum igitur 
in hoc concursu duo tantum examinatores extiterint de eius nullitate 
non est ullo modo dubitandum. 

Neque dicendum Commissarium Archiepiscopalem conventui adsti- 
tisse quasi tertium examinatorem. Etenim Patres Tridentini, aiente Be- 
nedicto XIV 1. c., praecipiunt in examine praesentes esse debere « tres 
«ad minimum Examinatores (ab Episcopo vocatos) qui coram se vel 
« suo Vicario concurrentes ad parochialem examinent ». Igitur in quo- 
libet examine ad minimum quatuor adesse debent personae, tres vide- 
licet examinatores et Praeses. Iudicium autem circa idoneitatem candida- 
torum pertinet ad solos examinatores, nisi pares vel singulares fuerint 
in suis suffragiis. Clara sunt verba Pontificis |. c. « In hoc Examinatorum 
« iudicio, nullae sunt partes Episcopi, vel Vicarii, qui Episcopi loco exa- 
« mini assistit, nisi forte Examinatorum vota sint paria, vel singularia ». 

Iamvero Ordinarius Goritiensis in trasmittendis actis concursus H. 
S. T. declarat D. Faidutti Commissarii Archiepiscopalis munus exercuisse 
et se abstinuisse a voto et subscriptione; quod patet etiam ex protocollo, 
in quo deest subscriptio Faidutti inter Examinatores. Neque in contra- 
rium afferri potest decisio S. C. Concilii, Policastren., relata a saepius 
laudato Pontifice in cap. VII, n. 5, cit. op. Cum enim in Synodo dioe- 
cesana Policastrensi inter examinatores synodales deputatus fuisset 
etiam Vicarius generalis, atque hic concursui ad parochialem quamdam 
vacantem Ecclesiam sub nomine dignitatis Vicariatus vocatus fuisset et 
interfuit, S. C. Concilii concursum ad cautelam sanavit, rescribens Epi- 
scopo Vicarium generalem ad parochiales concursus deinceps vocandum 
esse proprio expresso nomine. At de interventu Episcopi altum silen- 
tium tenetur: quin imo adfuisse consessui iure praesumi debet; alias 
S. Congregatio vel nullum concursum declarasset, utpote peractum contra 
formam Concilii Tridentini, vel saltem a duplici defectu sanationem 
concessisset. 

Quibus rite perpensis, Nos infrascripti Auditores de turno, Christi 
nomine invocato, ac pro tribunali sedentes decernimus et declaramus 
nullum atque irritum fuisse concursum habitum ad obtinendam vacantem 

Ecclesiam Gradensem, atque ideo nullius roboris esse et praesentatio- 
nem Ioannis Meizlik et nominationem D. Sebastiani Tognon. Expensas 
autem iudiciales decernimus inter partes haberi compensatas et pro com- 
pensatis haberi volumus et mandamus. 

Ita pronunciamus, mandantes Ordinariis locorum et Ministris tri- 
bunalium, ad quos spectat, ut executioni mandent hance nostram sen- 
tentiam, et adversus reluctantes procedant ad normam sacrorum cano- 
num et praesertim cap. 3, sess. XXV, De Ref. Conc. Trid. iis adhibitis 
executivis et coercitivis mediis, quae magis efficacia et opportuna pro 
rerum adiunctis extitura sint. 

Romae, 10 Februarii 1910. 


Gulielmus Sebastianelli, Ponens. 
L. Seraphinus Many. 
Franciscus Heiner. 


Sac. Tancredes Tani, Noturius. 


SECRETARIA STATUS 


I. 


AD R. P. FR. IOSEPHUM M. LLOVERA C. C., PRO GRATIARUM ACTIONE DE DUOBUS 
EXEMPLARIBUS OPERIS « TRATADO ELEMENTAL DE SOCIOLOGIA CRIS- 
TIANA » REVERENTER EXHIBITIS. 


Muy Rdo. Padre: 

Con su atenta carta del 25 del mes pasado, he recibido los dos 
ejemplares, que me mandaba, de su obra « Tratado elemental de Socio- 
logia Cristiana », premiada por la benemérita « Accion Social Popular » 
de Barcelona. 

Es tan importante para los intereses catdélicos de Espafia, en los 
actuales momentos, el extender y difundir las sanas doctrinas sociales 
con un libro que 4 las esenciales condiciones de pureza de doctrina y de 
orientaciones, reuna la claridad y sencillez en el método y resulte de 
utilitad practica para toda clase de personas, que al dar cuenta 4 Su 
Santidad del ejemplar de la obra que le dedica, me ha encargado 

trasmitirle con paternal y especialisimo afecto de agradecimiento la 
Bendicién Apostdélica implorada. 

Acepte V. al mismo tiempo, mis votos de sincera gratitud por el 
ej) mplar que se ha servido mandarme, y téngame por su atento seguro 
servidor, 

Roma, 27 Enero 1910. 


L. RS. 


R. Carp. Merry pet VAL. 


Il. 


AD R. P. D. EMMANUEL MARBEAU, EPISCOPUM ELECTUM MELDENSEM, 
DE « PAROISSIAL » BEATISSIMO PATRI OBSEQUENTER OBLATO. 


Monseigneur. 

Le Saint Pére a accueilli avec la plus grande bienveillance l’-hom- 
mage « du Paroissial des Fidéles », que Votre Grandeur a voulu Lui faire. 

Les fruits nombreux qui ont déja été obtenus par les publications 
de la Bibliothéque de la vraie et solide piété, sont un sar garant de 
lutilité et de l’opportunité du Paroissial, 4 une époque ot il est si 
nécessaire de maintenir et de développer encore la foi et la vie chré- 
tienne dans les Ames. Un ouvrage destiné a faire connaitre l’excellence 
et les beautés de la Liturgie et de la priére de l’Eglise, et leur par- 
faite concordance avec les besoins de l’Ame et avec les désirs du cceur, 
et A instruire les fidéles de tous leurs devoirs de chrétiens, est appelé 
a rendre les plus grands services. Aussi cette publication restera-t-elle, 
avec celle du Catéchisme de Trente, une des ceuvres les plus excel- 
lentes, par lesquelles Votre Grandeur aura manifesté ce zéle aposto- 
lique, dont les fidéles du diocése de Meaux, aprés ceux de la paroisse 
de Saint-Honoré d’Eylau de Paris, vont maintenant recueillir les fruits 
abondants. Sa Sainteté vous envoie de tout cceur la Bénédiction Apos- 
tolique. Elle bénit aussi l’ouvrage que vous Lui avez adressé, ainsi 
que l’euvre de publications, que vous avez entreprises pour le plus 
grand bien des ames. 

Je vous prie, Monseigneur, d’agréer l’expression de mes sentiments 
trés dévoués en Notre Seigneur. 


Rome, 31 Janvier 1910. 
R. Carp. Merry DEL VAL. 


L. 

DIARIUM ROMANAE CURIAE 


S. CONGREGAZIONE DEI SACRAMENTI 


Non il 12, ma il 17 Marzo avra luogo la prova scritta per il concorso ad 
un posto di ufficiale minore nella S. C. per la disciplina dei Sacramenti. 


S. CONGREGAZIONE DEI RITI 


15 Febbraio 1910. — Nel Palazzo Apostolico Vaticano si é tenuta la Con- 
gregazione ordinaria dei Sacri Riti, nella quale a giudizio degli Emi e Rmi 
Signori Cardinali componenti la medesima, sono state sottoposte le seguenti 
materie: 1. Ripresa della Causa di Canonizzazione del Beato Giovanni da Triora, 
Sacerdote professo dei Frati Minori, martirizzato nella Cina. 2. E parimenti 
della Causa di Canonizzazione della Beata Giovanna d’Arc, Vergine, detta la 
Pulcella di Orleans. 3. Introduzione della Causa di Beatificazione e Canoniz- 
zazione della Serva di Dio Adelaide Cini, fondatrice dell’ Istituto del Sacro 
Cuore di Gest in Malta. 4. Conferma del Culto prestato da tempo immemora- 
bile al Servo di Dio Giuliano Cesarello de Valle, Sacerdote professo dei Frati 
Minori, chiamato santo e beato. 5. Intorno alla concessione ed approvazione 
dell’ Officio e Messa propria in onore del Beato Francesco Néron, Martire, per 
la Diocesi di Saint-Cloud. 6. E parimenti dell’ Officio e Messa propria in onore 
del Beato Giovanni Teofane Vénard, Martire, per la Diocesi di Poitiers. 7. E pa- 
rimenti, dell’ Officio e Messa propria in onore del Beato Giovanni Eudes, Con- 
fessore, fondatore della Congregazione di Gest e Maria, detta degli Eudisti. 
8. Intorno alla revisione degli scritti della Serva di Dio Paola Elisabetta Cerioli, 
vedova Buzecchi-Tassis, fondatrice dell’ Istituto della Sacra Famiglia. 9. E final- 
mente intorno agli scritti della Serva di Dio Maria Teresa Haze, fondatrice 
delle Figlie della Croce. 


ig 

DATARIA APOSTOLICA 


AVVISO DI CONCORSO. 


Nella Dataria Apostolica é aperto il concorso per un posto di Aiutante 
di Studio. 

Quei sacerdoti, laureati in diritto canonico, che desiderassero prendervi 
parte, dovranno presentare la domanda con i titoli necessari al Protocollo del 
dicastero, non pitt tardi del 22 Marzo p. v. 


Dataria Apostolica, 22 Febbraio 1910. 
G. Guerri, Prefetto. 


SEGRETERIA D1 STATO 


NOMINE 


- [1 Santo Padre, con biglietto della Segreteria di Stato e con Breve, si 
é degnato di nominare : 


Vescovo Assistente al Soglio : 
13 Gennaio 1910. — Mons. Agostino Giuseppe Callier, Vescovo di Haarlem. 


Protonotario apostolico ad instar participantium : 
31 Gennaio 1910.— Mons. Giovanni Battista Mendecker, Vicario generale 
dell’ archidiocesi di Monaco. 
Prelati domestici : 
15 Gennaio 1910. — Rev. D. Enrico A. Braun, Dottore in teologia e Ret- 


tore della Chiesa di S. Agnese in New-York. 
— 20 Gennaio. — Rev. Can. D. Pietro Cerone, Arciprete della Cattedrale 


di Muro Lucano. 

24 Gennaio. — Rev. D. Francesco Stieglitz, Canonico della Cattedrale 
di Linz. 
26 Gennaio. — Rev. Can. D. Giuseppe Hollweck, Professore di diritto 
Cenonico nell’accademia vescovile di Eichstatt. 

29 Gennaio. — Rev. Can. D. Francesco Bertaccini, gia Prefetto delle Scuole 
del Pontificio Seminario Romano. . 

1 Febbraio 1910. — Rev. D. Tommaso Kennedy, Rettore del Collegio 
Inglese in Valladolid. 

Cappellano comune Pontificio : 
26 Gennaio 1910. — Rev. D. Rocco Giani, Cappellano Innocenziano nella 


Basilica Vaticana. 


: 

ONORIFICENZE 


Sua Santita, con biglietto della Segreteria di Stato e con Breve si é 
degnata conferire le seguenti onorificenze : 


La Gran Croce dell’ Ordine di S. Silvestro Papa: 


17 Gennaio 1910. — Al Sig. Bernardo Leneastre, di Porto in Portogallo. 
19 Gennaio. — Al Sig. Conte Roberto Zileri dal Verme, della diocesi di 
Vicenza. 
La Placca dell’ Ordine Piano: 


14 Gennaio 1910. — Ai Sig. Comm. Mariano Pagliari, Vice-Presidente 
dell’ Associazione « La Fedelta » in Roma. 


Ia Commenda con Placca dell’ Ordine di S. Gregorio Magno, 
classe civile: 

18 Gennaio 1910. — Al Sig. Dottor Alberto Torres, Deputato al Parla- 
mento in Portogallo. 

20 Gennaio. — Al Sig. Conte Alfonso Hennequin de Villermont, Borgo- 
mastro in Ermeton-sur-Biert, della diocesi di Namur. 

29 Gennaio. — Al Sig. Conte Carlo de Mérode, Marchese di Westerloo, 
Principe di Grimberghe e di Rubempré, addetto alla Missione Straordinaria 
mandata al Santo Padre da S. M. il nuovo Re del Belgio. 


La Commenda dell’ Ordine Piano: 


12 Febbraio 1910. — Al Sig. Duca Gabriele de Rarécourt de la Vallée 
de Pimodan, di Parigi. 


La Commenda dell'Ordine di S. Gregorio Magno, classe civile : 


14 Gennaio 1910. — Al Sig. Bernardo Stephan, Avvocato, Consigliere 
aulico in Beuten, diocesi di Breslavia. 

17 Gennaio. — Al Sig. Visconte Giovanni de Jonghe d’Ardoye, dell’ ar- 
chidiocesi di Malines. 

29 Gennaio. — Al Sig. Stefano Visart de Bocarmé, addetto alla Missione 
straordinaria mandala al S. Padre da S. M. il nuovo Re del Belgio. 

14 Febbraio 1910. — Al Sig. Ugo de Schragl, Consigliere edile ed Archi- 
tetto presso I’ I. R. Luogotenenza d’ Innsbruck. 

— Al Sig. Enrico Delvaux, Governatore della provincia di Liegi. 

17 Gennaio. — Al Sig. Matteo Liesens, Ingegnere in Tamines, diocesi 
di Namur. 

Il Cavalierato dell’Ordine Piano: 


14 Gennaio 1910. — Al Sig. Dr. Adriano Ponce de Leon, Medico Chi- 
rurgo, Consigliere dell’Associazione “ La Fedelta” in Roma. 

ll Cavalierato dell’Ordine di S. Gregorio Magno, classe civile : 

8 Gennaio 1910. — Al Sig. Carlo Balzer, Impiegato Superiore del Governo 
Austriaco in Galizia. 

14 Gennaio. — Al Sig. Agostino Schneider, di Patschkaw, diocesi di 
Breslavia. 

15 Gennaio. — Al Sig. Alfonso Lucas, Regio Consigliere in Belk, diocesi 
di Breslavia. 

25 Gennaio. — Al Sig. Giacomo Mac Adam, di Londra. 

29 Gennaio. — Al Sig. Paolo Emilio de Favereau, addetto alla missione 
speciale mandata al S. Padre da S. M. il nuovo Re del Belgio. 

5 Febbraio 1910. — Al Sig. Pietro Ludovico Courtecuisse, di Douai, dio- 
cesi di Cambrai. 

5 Febbraio. — Al Sig. Eugenio Rigo, lngegnere in Hautmont, della stessa 
diocesi. 

16 Febbraio. — Al Sig. Enrico Pauwels-Mertens, di Anversa. 


Il Cavalierato dell’ Ordine di S. Silvestro Papa: 


14 Gennaio 1910. Al Sig. Alessandro Volpato, in Roma. 

25 Gennaio. — Al Sig. Isidoro Marié van Cauwenberghs, presidente del 
Comitato di carita di Anversa. 

15 Febbraio 1910. — Al Sig. Michele Kambalouri, Direttore delle corri- 
spondenze estere del governo Turco, e Dragomanno del Vilajet di Scutari. 


MAGGIORDOMATO DI SUA SANTITA 
NOMINE 


Cameriere segreto soprannumerario : 


La Santita di nostro Signore, con biglietto di S. E. Rtha Mons. Maggior- 
domo, si é degnata di nominare- 

17 Febbraio 1910. — Mons. Giuseppe Carughi, Canonico della Cattedrale 
di Como. 


NECROLOGIO 


Mese di Febbraio 1910. — Mons. Marco Hudrisier, dei Min. Cappuccini, 
Vescovo di Port-Victoria, nelle [sole Seychelles. 

